Ulmasesta Uukuniemen uusi Unikeko\nKuluva viikon aloitti unikeonpäivä ja uukuniemeläisen perinteen mukaan Pyhäjärven aaltoihin viskattiin jälleen tuore Uukuniemen Unikeko. Papinniemen rantaan päräyttäneestä Volvosta kannettiin tällä kertaa ulos pitkän linjan Vasukas Mirja Ulmanen. – Titteli tuntuu mukavalta ja rennolta. Tuntuu hyvältä, kun asiat joita olen vienyt yhdessä muiden kanssa eteenpäin, ovat jollain tasolla merkityksellisiä, Ulmanen sanoo. Tavallisessa arjessa Ulmanen tunnustautuu kuitenkin enemmän aamuvirkuksi. – Kuulema nukun liian vähän, hän sanoo.\nNykyisin Espoossa asuvan kesäuukuniemeläisen sukujuuret ovat Iisalmessa. Ensimmäisen kerran Ulmanen kuuli Uukuniemestä Etyk-kesänä vuonna 1975. – Olin kesätöissä Helsingissä ja tanssin Dipolissa uukuniemeläisen opiskelijapojan kanssa. Nämä 31 vuotta, jotka olen Uukuniemellä käynyt vapaa-ajan asukkaana, olen miettinyt, että kukahan se insinööripoika oikein oli, hän pohtii. Kesällä 1989 tie kuljetti Uukuniemelle ja samalla syttyi rakkaus Suitsansaareen ja koko paikkakuntaan. Tulevan appiukon esittelemänä löytyi rantapalsta josta tuli nuoren parin “työleiri” vuosikymmeniksi ja omien sanojensa mukaan homma jatkuu edelleen.\nVasukkaiden toiminnassa Ulmanen on ollut mukana aina yhdistyksen perustamisesta lähtien. Vuosien varrelta mieleen nousevat muun muassa Vasukkaiden historiapolkuprojekti, yhteiset retket ja toimiminen Kummunkorkea koulun hallituksen puheenjohtajana.\n– Tänä keväänä tein Citynomadi.com – sovellukseen Uukuniemi-kierroksen niille, joille Uukuniemi on uusi käyntikohde. Kun luin Suomen Kylät ry:n tiedotteen asiasta , niin heti alkoi raksuttamaan, että tätä ilmaista tilaisuutta ei voi jättää vaan ryhdyin puuhaan ja heti, Ulmanen kertoo. Hyviä ideoita hän kertoo saaneensa esimerkiksi Kummun kyläyhdistykseltä, uukuniemi.info -sivustolta sekä Uukuniemi-seuran Riitta Katkolta. Digiloikan myötä Uukuniemi on koko maailman tavoitettavissa.\nPoikkeuskevät lopetti koulutus- ja kehittämispalveluyrittäjän työt kuin seinään. Peruuntuneiden koulutustilaisuuksien vuoksi Ulmanen ryhtyi muokkaamaan koulutuksia etäversioiksi. Tällä hetkellä työn alla on lappilaisille elintarvikeyrittäjille suunnattu työhyvinvointitutkimus ja siihen liittyvä webinaarisarja. – Harmi, että tällä itäreunalla saarta ei verkkoyhteys toimi kunnolla. Muutoin olisin mökillä enemmänkin, toteaa Ulmanen. Puuhakas nainen kertoo pitävänsä kalastuksesta, marjastuksesta sekä terapeuttisesta metsässä “haahuilusta” karhuista huolimatta. Kesäaikaan Espoossa käydään hoitamassa vain pakolliset asiat mutta syyskelien ja lisääntyvän hämärän myötä veneily saareen alkaa olla liian jännittävää.\nPaljon on ehtinyt vuosikymmenten aikana tapahtumaan. – Uukuniemen väki on vähentynyt ja ikääntynyt. Hyviä ystäviä on nukkunut pois mutta toisaalta uusia ja aktiivisia ihmisiä on tullut tilalle, Ulmanen pohtii. Hänen mielestään Uukuniemi kaipaa yrittäjähenkisiä ihmisiä jotka voivat tarjota palveluja vakituisille asukkaille ja satunnaisille vierailijoille läpi vuoden. – Mielestäni aina on oikea aika käydä ja olla Uukuniemellä. Tuloja tarvitaan, jotta saadaan paikat pidettyä kunnossa, samoin rohkeutta ja hulluutta, sanoo Ulmanen.\nVasukkaiden kesätapahtumat päättyvät 1.8. klo. 9 Kirkkomäellä järjestettävään aamutoriin.\nUnikekoa vietiin riuskoin ottein vanhan hetekan kyydissä! Kuva: Jarkko Valjus.\nPulahdus Pyhäjärveen karisteli viimeisetkin hiekat silmistä. Kuva: Jarkko Valjus.\nMirja Ulmanen on Uukuniemen Unikeko vuosimallia 2020. Kuva: Jarkko Valjus.\nKuva: Mirja Ulmanen.\nVirtaa Unikeko saa mökkisaunan portailta avautuvasta maisemasta. Kuva: Mirja Ulmanen.\nKun Uukuniemen Urheilijat ilmoitti siirtävänsä Rajapirtillä sijainneen kuntosalin Tarnalan koululle, ei Uukuniemellä jääty toimettomiksi. Uutta liikuntatilaa sekä kuntosalia ryhdyttiin järjestämään Rajapirtille uuden yhdistyksen voimin varsin lyhyellä aikataululla. – Uukuniemen urheilijat eivät nähneet toivoa Rajapirtin säilyttämisessä. Meidän perustajajäsenillämme on todennäköisesti enemmän Uukuniemen uskoa, toteaa Uukuniemen Rajapirtti ry:n puheenjohtaja Vesa Berg. Bergin lisäksi yhdistyksen hallitukseen kuuluvat varapuheenjohtaja Marjo Levänen, Matti Laukkanen, Jouni Tiainen, Mika Yli-Kotila ja Katri Levänen.\nKuntosalin ja liikuntatilan perustaminen sujui Bergiltä jo rutiinilla. Hän oli mukana suunnittelemassa ja vetämässä Unu:n Leader -rahoitteista Rajapirtin kuntosalihanketta, jonka ensimmäinen vaihe toteutettiin 2012-2013. Tuolloin urheilijat hankkivat Rajapirtille juoksumaton sekä muutamia muita välineitä. Isompi hanke aloitettiin syksyllä 2013 ja kuntosali avattiin virallisesti reilu 6 vuotta sitten naistenpäivänä 2014. Nyt Uukuniemen Rajapirtti ry:n oli hankittava rahoitus ilman Leader-tukea. Bergin mukaan yritykset ja yksityishenkilöiden halu lähteä tukemaan Rajapirtin liikuntatilaa on osoitus siitä, että tarvetta sen säilyttämiselle on. Lisäksi se on kunnianosoitus niille maamiehille, jotka aikanaan olivat talkoovoimin rakentamassa Rajapirttiä.\nBergin mielestä Uukuniemen Rajapirtti ry:n hallituksen suurimmaksi haasteeksi osoittautui sopivien kuntosalilaitteiden sekä -välineiden löytäminen. Koronatilanteesta johtuen verkkokauppojen varastot olivat tyhjentyneet ja valmistajien toimitusajat olivat 3-4 kuukautta. Lopulta viimeiseksi oljenkorreksi jäi suorat yhteydenotot eri kuntokeskuksiin ja se kannatti. Kaivattu vastausviesti saatiin Joensuun Kuntokeskus Energyn Kari Karhulta, joka lähti innolla mukaan projektiin. Yhteistyö jatkuu edelleen.\nSekä Uukuniemellä että Joensuun päässä salilaitteiden siirron valmistelu tapahtui ripeästi ja kuljetuspäiväksi sovittiin perjantai 17.7. Rajapirtin salin seinien maalaus hoitui alta pois yhdessä päivässä ja oviaukkoihin rakennettiin vaneriset liuskat helpottamaan siirtotyötä. Laitteiden kuljetuksesta vastasi Suomen Muuttofirma. – Sponsoreiden avulla saimme hankittua tällä kertaa ihan ammattitason kaluston. Laitteita on aiempaan verrattuna enemmän, joten kuntosalia laajennettiin liikuntatilan puolelle kuitenkin siten, että peli- ja jumppa-aluetta jäi riittävästi, kertoo Berg.\nSalilaitteiden matka Pohjois-Karjalasta Uukuniemelle sujui ongelmitta ja konttiautolastin purkamiseen saatiin apua paikallisilta voimamiehiltä. Kahden pitkän päivän jälkeen on välineet saatu omille paikoilleen ja lopputulos alkaa hahmottua. Työtä kuitenkin vielä riittää ennen kuin sali saadaan avattua jäsenten käyttöön. – Paljon on tullut jo kyselyjä Booty Builderista, jota ei lähialueelta muilta saleilta löydy. Uutena laitteen arvo on noin 5500 euroa eikä meidän laitteemme juuri uudelle häviä. Oma suosikkini on kuitenkin ehdottomasti Panatta-ristikkäistalja, kertoo Berg. Ensi viikolla Rajapirtillä keskitytään käytännön järjestelyihin. Bergin mukaan muun muassa pelialuetta rajataan ja peilit asennetaan kuntosalin seinälle. – Tavoitteena on avata sali jäsenten käyttöön heti elokuun alussa ja siitä tiedotetaan erikseen jäsenkirjeitse, Berg sanoo.\nKuntosaliprojektin jälkeen Uukuniemen Rajapirtti ry:n hallitus siirtyy suunnittelemaan seuraavia toimia rakennuksen pään menoksi. Valmisteilla on muun muassa museohanke, joka on tarkoitus toteuttaa ensi vuoden aikana. – Olisi todellinen lottovoitto jos jollakin olisi tallella kuvamateriaalia esimerkiksi Urho Kekkosesta, joka tiettävästi vieraili Rajapirtillä vaalikiertueellaan vuonna 1956, sanoo Berg.\nBerg on ollut viime vuoden mukana Uukuniemen Maamiesseuran toiminnassa, joten kiinteistön ylläpitokulut ovat hyvin tiedossa. Hänen mukaansa niihin on kuitenkin ollut löydettävissä ratkaisut. Kuntotarkastuksessa rakennus on osoittautunut niin ikään perusterveeksi. Viime päivät ovat puheenjohtajalla venähtäneet pitkiksi ja töitä on tehty reippaasti kellon ympäri. – Tänään siivoustöiden lomassa kävin läpi vanhoja arkistoja ja hymy nousi huulille lukiessani uukuniemeläisen maanviljelijä Aimo Siitosen sanat vuodelta 1956: “Kautta historian on leimaa-antavana piirteenä uukuniemeläisessä luonteessa ja ihmiskuvassa ollut peräänantamaton sitkeys, jolla asioihin on tartuttu”.\nUukuniemen Rajapirtti ry:n jäsenyyttä haetaan kirjallisella jäsenhakemuksella joko suoraan sähköpostitse sihteerille (katri.levanen@matriset.fi) tai täyttämällä verkkosivuilta löytyvän yhteydenottolomakkeen. Hallitus käsittelee hakemuket viikoittain.\nJäsenmaksut vuonna 2020: Perusjäsenyys 20€, kuntosali- ja liikuntatilajäsenyys 50€. Alle 15 -vuotiaat jäsenet pääsevät käyttämään liikuntatilaa perusjäsenmaksulla.\nUukuniemen Rajapirtti ry:n liikuntatilaa ja kuntosalia ovat tukemassa:\nPitäjän Timpuri Oy\nParikkalan Sähkötaito Oy\nTaksi Timo Solonen\nAleksi Avux Palvelut\nPetri ja Susanna Haverinen\nErityiskiitokset Joensuun Kuntokeskus Energyn Kari Karhulle, Teemu Karhulle ja Niko Karhulle!\nUukuniemen Rajapirtti ry Facebookissa.\nNettisivut löytyvät osoitteesta www.rajapirtti.fi\nTilanne torstai-aamuna 16.7. Uukuniemen Rajapirtti ry:n perustajajäseniin kuuluva Jouni Tiainen maalauksen pohjatöiden parissa.\nTilanne illalla. Maalausmestarina Uukuniemen Rajapirtti ry:n puheenjohtaja Vesa Berg.\nLaitteiden lastaus alkoi Joensuun Metropolissa klo. 8 perjantaina.\nMatka jatkui Kari Karhun johdolla Kuntokeskus Energyn Ylämyllyn toimipisteelle.\nPerille Rajapirtille saavuttiin iltapäivän puolella.\n60 kuution konttiautoon ei juuri jäänyt tyhjää tilaa\nApuvoimia lastin purkuun saatiin Suurtuvan tilalta. Vasemmalla Jarno Tynkkynen ja Tuukka Tynkkynen.\nMuuttofirman Atte sai vaihtelua perinteisiin muuttohommiin.\nPitkän lauantaipäivän jälkeen salilaitteet olivat löytäneet kutakuinkin paikoilleen ja lopputulos alkoi hahmottumaan.\nKeltamustat Panatta-laitteet on suunniteltu ja tehty ammattilaiskäyttöön.\nMuoti-ilmiöksi noussutta Booty Builderia ei myöskään muualta lähiseudulta löydy.\nPanatta-ristikkäistalja kotiutettiin Rajapirtille Ylämyllyltä.\nRajapirtin järjestelytyöt ovat pitäneet puheenjohtaja Vesa Bergin kiireisenä. Salilaitteiden säätöjä testattiin sunnuntai-iltana.\nKuntosalikalustoa on täydennetty perustajajäsenten omilla välineillä.\nKoripallojen, jalkapallojen, hulavanteiden ja sählymailojen lisäksi lapsille löytyy oma “paini- ja hyppyalue” sekä pihapelejä.


Lohtuhuiviryhmäläisten kokoontumiset alkavat\nLohtuhuiviryhmä kokoontuu jälleen Iisalmessa syyskuusta alkaen valmistamaan lohtuhuiveja menetyksen kokeneille. Ryhmässä vapaaehtoiset seurakuntalaiset neulovat myös kastesukkia vauvaperheisiin, villasukkia sekä pyörätuolipeittoja.\nLähde mukaan kävelemään yhdessä naisille ammatti\nIisalmelaisia yrityksiä, yksityishenkilöitä ja yhteisöjä haastetaan mukaan 5.9. järjestettävään Kävele Naiselle Ammatti –tapahtumaan. Tapahtuman avaa kansanedustaja Sari Essayah Maistraatinpuistossa klo 18.00.


Qualcomm tuo tekoälylaskennan keskihintaisiin älypuhelimiin - Puhelinvertailu\nPuolijohdejätti Qualcomm on esitellyt keskihintaisiin älypuhelimiin tarkoitetun Snapdragon 670 -järjestelmäpiirin, jossa on kiinnitetty edeltäjäänsä enemmän huomiota tekoälylaskennan suorituskykyyn.\nSnapdragon 670 koostuu kahdeksasta Kryo 360 -suoritinytimestä, joista kaksi toimii 2,0 gigahertsin kellotaajuudella ja loput hyrräävät 1,7 gigahertsin taajuudella. Suoritintehoa piiri tarjoaa Qualcommin mukaan 15 prosenttia enemmän kuin aikaisempi Snapdragon 660. Graafisesta suorituskyvystä vastaa Adreno 616, joka on vuorostaan 25–35 prosenttia nopeampi renderöimään grafiikoita kuin Snapdragon 660 tai 710. Grafiikoita se jaksaa piirtää yli Full HD -resoluutiolla (ei kuitenkaan tue Quad HD:tä).\nSuoritinta, grafiikkaohjainta ja Hexagon-signaaliprosessoria Qualcomm käyttää hyväksi AI Engine -tekoälymoottorin pohjana. Qualcommin mukaan toteutus parantaa tekoälyä vaativien tehtävien suorittamista jopa 1,8-kertaisesti Snapdragon 660:aan verrattuna.\nSnapdragon 670 sisältää integroidun X12-modeemin, joka lataa verkosta päin maksimissaan 600 megabittiä sekunnissa ja tuuppaa dataa verkkoon 150 megabittiä sekunnissa. Kameran osalta järjestelmäpiiri tukee korkeintaan 25 megapikselin kennoja, mutta tarjoaa mahdollisuuden 4K-kuvaukseen (30 FPS:n kuvataajuudella). Järjestelmäpiiri tukee Quick Charge 4+ -lataustoimintoa, joka lataa puhelimen akun 50 prosentin varausasteeseen 15 minuutissa.\nEnsimmäiset Snapdragon 670 -pohjaiset puhelimet tulevat markkinoille vielä tämän vuoden aikana.


Kummelia tänä vuonna juhlistaneet Silvennoinen, Kahilainen ja Hela – kuka sanoi mitäkin? - Sydän-Hämeen Lehti\nJaa: Jani Oksanen Julkaistu 12.12.2021 15:23 Tekijät, Uutisnostot, Välke\nTimo Kahilainen, Heikki Silvennoinen ja Heikki Hela kuvasivat viime kesän lopulla Kummeli-ohjelman erikoisjakson. Mukaan pääsivät muun muassa Kouhia ja työmiehet, mutta aivan kaikki ideat tai kuvatutkaan jutut eivät lopulta mahtuneet mukaan. Kuva: Yle Kuvapalvelu.\nMikä on oma suosikkisketsisi – tai mikä nousee useimmiten puheeksi ihmisten kanssa jutellessa?\nYhtä rakkaita ja inhottavia ne ovat kaikki..!\nOlen aina peräänkuuluttanut itse sketsiä, onko se hyvä vai huono – ei ole väliä, kuka sen tekee. Pääministeri nousee usein esiin, ja uskomaton asiakaspalvelija Kalervo Jankko. Jankkohan jaettiin jossain kohtaa jopa Bundesliigaan ja NBA:han, mikä kyllä huvitti.\nYhtä on mahdotonta sanoa, mutta esimerkiksi live-yleisön edessä Telakalla tehty Rapakymppi naurattaa. Normipäivä on puolestaan sellainen, mikä tulee usein puheeksi.\nMitä jo tehtyä et ehkä tänä päivänä lähtisi tekemään?\nKaikki tehtäisiin kyllä edelleen, ja ne on tehty siinä ajassa kuin ne on tehty. Aikoinaan Yle jätti Aziz Combat Fighter -sketsin pois. Syynä oli se, että ei osoittaisi hyvää makua, jos sattumalta samana päivänä tapahtuisi terrori-isku.\nFyysisesti jotakin juttua, kuten pilkkimiesten putoaminen jäihin. Muistan myös, kun tein haastattelua ulkona kevyesti pukeutuneena nopeapuheisena toimittajana Aas Weckströminä, oli 15 astetta pakkasta ja puhe alkoi kangerrella… oli pakko käydä välillä pakettiautossa lämmittelemässä. Aina ei ollut siinä mielessä kivaa.\nNiitä voisi olla montakin, mutta tämä on kuitenkin vain huumoria, eikä meillä ole ikinä ollut tarkoituksena tehdä pilkallisesti tai ilkeillä. Aziz ei tänä päivänä enää toimisi, mikä kertoo siitä, että huumorinkin pitää olla ajassa kiinni. Kummeli-stories -elokuvan ralliosuudessa Saab räjähtää, kun tankkiin laitetaan kerosiinia… ja mehän olemme siellä sisällä, kun konepellit, ovet ja muut lentelevät irti. Kuvausryhmä oli piilossa jossain metsässä ja räjähdemies vakuutteli, että on tämä turvallista – niin kuin olikin, mutta sitä en tekisi uudestaan, jos ei olisi ihan pakko.\nOnko pöytälaatikkoon jäänyt jotakin, jonka toteutumattomuus nyt kismittää?\nOnhan ehkä niitäkin, mutta meidän tekotapa on sellainen, että ideoita pallotellaan ja puhutaan paljon. Jos jokin idea unohtuu, sille on varmaan jokin syy. On pöytälaatikkoon unohtunut muutama leffakässärikin.\nEi kaikkea edes muista, mutta ihan nerokkaitakin ideoita on varmaan jäänyt kuvaamatta. Juhlajaksostakin jäi jotain yli… ja aikoinaanhan esimerkiksi Matti Grönberg ei halunnut laittaa Panomiestä tv-sarjaan mukaan.\nIdeat ovat usein sellaisia heittoja… Juhlajaksoonkin jäi materiaalia yli: työkoneiden arvonta, ja yksi potilas Saarinen ei tullut… Yksi Perintöä odotellessakin olisi.\nKerro jokin parhaista Kummeliin liittyvistä muistoistasi?\nNo niitä on paljon, tolkuton määrä uskomattomia hetkiä. Yksi vakiovastaukseni on, että olen saanut pelata jääkiekkoa keskushyökkääjänä Raimo Helmisen ja Teemu Selänteen kanssa samassa ketjussa. Se oli paikka, josta en uskonut itseäni löytäväni. Kyse oli siis hyväntekeväisyysottelusta.\nNe muutamat live-keikat 1990-luvulla olivat kyllä riemukkaita. Muistan, kun olimme juhannuksena Virroilla, ja yleisöä oli sen 30–40 000… Helan Heikin tohtorihahmo esitti pilipalilaulun ja pisti sitten koko yleisön vetämään älämölöä. Muistan sen tunteen, kun kurkistelin sitä jostain lavan takaa.\nEn osaa sanoa, mikä olisi paras, mutta ikimuistoinen on viimeinen live-keikka kesällä 1994, kun tohtorihahmo pyytää monikymmentuhatpäistä yleisöä vetämään älämölöä. Totesin sen jälkeen, että en pääse tässä maassa enää tämän pidemmälle. Se on ollut kyllä yksi absurdeimmista tilanteista vuosien varrella.\nMiten juhlavuosi näkyi omassa arjessasi?\nIhan riittävästi, ajattelin ensin että juhlavuosi menisi samalla lailla kuin muutkin vuodet. Tosi kiva, että juhlaohjelma otettiin niin hyvin vastaan; lähdimme tekemään yhtä normaalia Kummeli-jaksoa lisää yrittämättä liikaa. Se Tampereen kulttuuripalkinto oli hieno tunnustus, ja vaikka olemmekin kovia mitalien vastustajia, tässä annettiin vähän periksi.\nYlellä oli radio-podcast, sitten oli se Tampereen kulttuuripalkinto ja juhlaohjelma, muutenhan tämä pellen elämä on ihan samanlaista. Aika rauhallisella sykkeellä tässä mennään. Hauskaa, että meidän ryhmä on kasassa – ja ollaan niinkin hyvissä väleissä, että saatiin ohjelmakin tehtyä..!\nNäinkö se meni sitten 30 vuotta – eikä olla kehitytty tai viisastuttu yhtään! Juhlajakson tekeminen meni omalla painollaan, eikä sitä varten edes yritetty mitenkään uusiutua. Kuvaukset olivat elo-syyskuussa, ja syyskuun lopussa piti olla jo valmista tavaraa.\nKaikennäköistä… pitkästä aikaa pääsi tekemään muutaman keikan The Dumb Stuff -kokoonpanon kanssa, meillä on siinä mukana filharmonian soittajia ja solisteina Gilbert Kuppusami ja Suvi Karjula. Soitamme sellaista Stevie Wonder -tyyppistä musiikkia. Ja torvethan on aina jees!\nOlemme tehneet keikkoja Hela & Silvennoinen Bandin kanssa, ja teen nyt myös suomenkielistä soololevyä. Kaksi biisiä onkin siltä jo julkaistu. Yritän saada levyn keväällä julki.\nOlemme kiertäneet keikoilla Anssi Nykäsen, Harri Rantasen ja kangasalalaisen, kehityskelpoisen kitaristin Heikki Silvennoisen kanssa. Keväällä on määrä tehdä omia akustisia keikkoja, vähän jotain kuvia ja elokuviin tulevan Kontio ja Parmas -elokuvan tiimoilta tulee varmaan jotakin tekemistä. Elokuvahan on jo tehty viime vuoden puolella.\nSininen = Timo Kahilainen\nPunainen = Heikki Silvennoinen\nVihreä = Heikki Hela\nLue lisää aiheesta: Heikki Hela heikki silvennoinen Kummeli Timo Kahilainen\nAhkerasti puhujana kiertävä Olli Keskinen esitteli ajatuksiaan työn tuottavuudesta LP Kangasalan järjestämässä seminaarissa.


Ferrum Capital OY - Digital Growth Industry Experts\nDigitaalisen markkinoinnin aikakausi\nTiesitkö, että internetin juuret ulottuvat pitkälle aina vuoteen 1989 kun CERN:in eli Euroopan ydintutkimusjärjestön ohjelmoija Tim Berners-Lee halusi tutkijoiden ympäri maailman olevan yhteydessä keskenään. Kaksi vuotta myöhemmin vuonna 1992 syntyi maailmanlaajuinen verkko, joka laajeni kahdessa vuodessa 10 verkkosivusta 3000 nettisivuun vuoteen 1994 mennessä, jolloin CERN viimein avasin verkon julkiseen käyttöön.\nInternetistä muodostui maailmanlaajuinen ilmiö eikä kukaan voi varmastikaan kiistää, etteikö se olisi yksi merkittävimpiä keksintöjä yhden ihmiselämän aikana. Alkukesästä 2020 internetistä löytyi 1,7 miljardia nettisivua, joista aktiivisia oli peräti 200 miljoonaa. Sittemmin luku on taatusti noussut päivittäin.\nPysy mukana digiajan muutoksissa\nMiksi Sinun sekä jokaisen yrityspäättäjän ja markkinoijan pitäisi kiinnostua tästä? Liiketoiminta on tullut internetin kautta murrokseen muuttuen alati. Kuluttajille ja yrityksille tarjotaan entistä enemmän vaihtoehtoja erilaisissa kanavissa, joten kilpailu näkyvyydestä on kovaa. Digitaalinen kanava on näistä yksi merkittävin, sillä keskimääräinen internetin käyttäjä viettää verkossa jopa neljäsosan elämästään. Tiedätkö mitä se tarkoittaa? Yrityksesi on oltava internetissä, alkaen kotisivujen teosta ja päättyen kommunikointiin asiakkaittesi kanssa.\nAsiakkaiden kanssa kommunikointi ei pääty ainoastaan verkkosivujen rakentamiseen vaan laajenee näkyvyyteen ja viestintään erilaisilla alustoilla, joita asiakkaasi käyttävät aktiivisesti. Markkinointi on muuttunut viimeisen 20 vuoden aikana dramaattisesti digitaalisen vallankumouksen myötä ja jos haluat yrityksesi pysyvän mukana tahdissa, sinun pitää olla ajan tasalla vallitsevista digitaalisen markkinoinnin trendeistä ja työkaluista. Mutta älä huoli, näiden hallitseminen on erikoisalaamme, joten autamme sinua jokaisessa vaiheessa. Ota yhteyttä niin etsimme juuri sinun tarpeisiisi sopivan ratkaisun!\nMitä meidän asiakaat sanoavat.\nFerrumin Jari auttoi minua rakentamaan markkinointisuunnitelman yritykselleni Suomen Yksityiset Hammaslääkärit. Kasvoimme yhden klinikan yrityksestä kymmenien klinikoiden yritykseksi. Vuonna 2018 myimme yrityksen Pihlajalinnalle. Ferrumilta saamamme ohjaus oli todella suuri apu meille.\nFerrum todella auttoi yritystäni saamaan lisärahoitusta vain puolen päivän palaverilla, jossa analysoimme projektin ja teimme uudenlaisen hakemuksen. Sain viimein kasvuun tarvittavat resurssit


Loppuunpalanut urheilija Noora Toivo: "Lopultakin saan levätä" | Kodin Kuvalehti\nLoppuunpalanut urheilija Noora Toivo:\n"Lopultakin saan levätä"\nTeksti Noora Mattila Kuva Rami Marjamäki\n"Kun herätyskello soi, en pystynyt nousemaan. Ei vain koska nukutti. Väsymys oli syvempää. En halunnut mennä kouluun, en jaksanut hymyillä kellekään, en jaksanut laittaa ruokaa tai siivota. Kyyneleet nousivat silmiin.\nOli joulukuu 2013. Kuukautta aiemmin olin palannut Los Angelesista harjoittelemasta siskopuoleni Emman luota. Emma on aitajuoksija niin kuin minäkin. Myös kaksossiskoni Nelli juoksee.\nViiden viikon reissu oli ollut tosi hauska, mutta sen jälkeen iski jet lag. Tuijotin kelloa kahdelta yöltä, otin melatoniinin ja toisen, havahduin aamuyöllä parin tunnin tokkurasta.\nUnettomuuden mukana pintaan nousi jotain muuta. Paha olo, pettymykset ja epävarmuus, jotka aikaisemmin olin tukahduttanut.\nValitsin hirveimmän ja rankimman lajin, 400 metrin aitajuoksun.\nOlen yleensä eloisa, toisin sanoen äänekäs. Äkkiä istuinkin koulussa hiukset silmillä ja ynähtelin vastaukseksi kysymyksiin. Kotona riitelin jatkuvasti poikaystävän kanssa. Aluksi ajattelin, että alakuloni johtui siitä, mutta suhteessamme on ennenkin ollut vaikeita vaiheita.\nTajusin, että niin kokonaisvaltaista pahaa oloa ei voinut aiheuttaa kuin urheilu.\nOlen urheillut elämästäni enemmän kuin ollut urheilematta. Valitsin hirveimmän ja rankimman lajin, 400 metrin aitajuoksun osittain juuri siksi, että se on niin vaikeaa.\nJääkaapin ovessa oli lapulla aina seuraava tavoitteeni ja pitkän aikavälin tavoite. Lukemat, joita tuijotin joka päivä.\nRion olympialaisiin oli kaksi ja puoli vuotta.\nOlympia-aikaan oli kaksi ja puoli sekuntia.\nPäätin keskeyttää treenaamisen.\nKilpailu on ollut elämässäni lapsesta asti. Vanhempani eivät olleet kilpailuhenkisiä, mutta identtinen kaksonen on ollut minulle täydellinen mittatikku, samannäköinen ja samankokoinen kopio minusta. Äiti tunnisti Nellin syntymämerkistä selässä, muuten meitä ei erottanut mistään.\nNooran isäni kannusti tytärtään hiihtämään ja vei kilpailuihinkin. Hän kuoli syöpään, kun Noora oli kymmenvuotias.\nMinä ja Nelli ratkaisimme kinat tappelemalla. Ajoimme toisiamme eteenpäin: Kumpi on fiksumpi ja nopeampi? Kumpi rakentaa paremman puumajan?\nAsuimme Toijalassa neljä kilometriä keskustasta, siis maalla. Toiset tytöt leikkivät barbeilla, mutta minä ja Nelli juoksimme metsässä naapurin poikien kanssa, rakensimme jousipyssyjä ja ansoja, yritimme saada rusakoita ja fasaaneita kiinni. Pelasimme myös jalkapalloa poikien joukkueessa.\n12-vuotiaana Nelli kiinnostui yleisurheilusta. Kaverimme, vuotta nuorempi Emma harrasti sitä isänsä Robinin valmentamana. Nelli kysyi, voisiko Robin valmentaa häntäkin. En osannut olla ilman Nelliä, joten minäkin aloin yleisurheilla. Kaiken lisäksi äiti rakastui valmentajaamme. Hän ja Robin menivät naimisiin, kun Nelli ja minä olimme viidentoista.\nMeistä oli ihanaa saada lisää sisaruksia. Emma oli ollut paras kaverimme, nyt hän oli sisko.\nTalossa oli yhteensä neljä murrosikäistä, koska velipuoli Daniel oli samanikäinen kuin me. Teini-ikämme ei kuitenkaan ollut kovin myrskyisä, sillä urheilimme koko ajan. Poikaystävänkin löysin kentiltä.\nMe tytöt kilpailimme myös koulussa. Jos kokeesta tuli kasi, se oli suuri pettymys. Urheilijat ovat suorittajia.\nVielä lapsena urheilu oli leikkiä. Kavereita oli tässä ja tuossa, joku äijä painoi liipaisinta ja sitten juostiin. Kaikki sujui hirmu hyvin. Jo ensimmäisissä SM-kisoissani 14-vuotiaana voitin hopeaa.\nEmma päätti ensimmäisenä, että alkaa juosta aitoja tosissaan. Juttelimme urheilusta ihan älyttömän paljon. Tajusin, että asenteessamme oli ero: minäkin voisin antaa lajille ihan kaiken.\nLähdin tavoitetta kohti liian kovaa. Ajattelin urheilua kaikki päivät. Jos joku pyysi minua illanistujaisiin, mietin, pystynkö syömään kunnolla, ehdinkö nukkua tarpeeksi, meneekö treeni pilalle. Joka päivä oli ainakin yhdet treenit, mutta lisäksi kävin itsekseni salilla. Treenasin lähes kaksikymmentä tuntia viikossa.\nKaikilla kilpaurheilijoilla lähtee joskus hanskasta. Fanaattisuus toimii niin kauan kuin tulokset ovat hyviä. Jos kisat menevätkin huonosti, maailma romahtaa ja oma arvo siinä mukana.\nYksilöurheilu on erilaista kuin joukkueurheilu. Se on henkilökohtaista. Kaikki on kiinni itsestä, omasta kropasta, kunnosta ja tahdosta.\nSe, mitä itsestäni ajattelen, on riippunut urheilusta. Olen tasan niin hyvä kuin sekuntikello näyttää.\nOlisi paljon, jos osaisi arvostaa itseään urheilusta huolimatta. Minä en pystynyt siihen.\nLuotan itseeni lyhyillä matkoilla. Hyvänä päivänä olen jo telineissä ihan kuningas. Mutta 400 metrin aitajuoksu pelottaa minua, sillä se sattuu niin paljon.\nTreeneissä makaamme kyljellämme maassa ja vuorotellen joku oksentaa. Kun juoksun jälkeen pääsee maaliin, tuntuu kuin joku repisi jalkoja. Tv-kamerat eivät yleensä näytä, miten juoksija lyyhistyy täristen maahan.\nVuonna 2007 Nooran viestijoukkue voitti ensimmäisen SM-kullan.\n400 metriä on niin pitkä matka, että siinä ehtii katua. Jo puolivälissä voi tuntua, että tämä on kauheaa, mutta vielä on kentän toinen puolikas jäljellä.\nOlen luonut itselleni maailman, jossa ei saa epäonnistua.\nEnnen juoksua en puhu kellekään, tuijotan vain rataa napit korvilla ja yritän psyykata itseäni. Kuulemma jo juoksuasentoni on erilainen kuin lyhemmillä matkoilla. Epävarmuus näkyy.\nPelko tulee siitä, että parina vuonna olen pettynyt kerta toisensa jälkeen. Olen sairastellut liikaa, vähintään kuukauden joka vuosi.\nViime kesänä sain Kalevan kisoissa pronssia. Kun tulin maaliin, ensimmäinen ajatukseni oli, että hävisin. Tuli vain pronssia. Mikään ei ole minulle riittänyt: olen nähnyt vain epäonnistumiset.\nOlen luonut itselleni maailman, jossa ei saa epäonnistua. Jokainen puuttuva sekunti on syönyt itsetuntoani.\nKaiken lisäksi menin sanomaan ääneen, että Rion olympialaiset ovat unelmani. Kirjoitin olympialaisista mielipidekirjoituksen ja mainitsin unelman blogissani.\nIhmiset ymmärsivät sen väärin. Unelma on eri asia kuin tavoite: se on jotain kaukaista, jotain josta haaveilla. Mutta kun läheiset ja tuntemattomat alkoivat toistaa, että olympialaisethan ovat sinun tavoitteesi, aloin vähitellen itsekin uskoa niin.\nSen jälkeen oli yhä suurempi pakko onnistua. Tavoitteesta tuli mörkö. Jokainen takapakki aiheutti paniikkia.\nEn käsitellyt pahaa mieltä. Mietin vain, miten voisin parantaa ruokavaliotani.\nNyt ymmärrän, etten levännyt tarpeeksi.\nNeljä vuotta sitten muutin Tampereelle poikaystäväni luo ja aloitin yrittäjäopinnot Tampereen ammattikorkeakoulussa Proakatemiassa. Siellä ei ole luentoja, vaan pyöritämme ryhmänä yritystä ja myymme projekteja firmoille.\nKoulu on minulle leikkiä. Saan olla kuin pikkutyttö, koska kukaan ei odota minulta mitään. Sellaista urheilukin oli aluksi.\nJo kauan sitten tein päätöksen, että jos urheilu lakkaa olemasta hauskaa, lopetan. Vaikka olisin maailman paras mutta en nauttisi urheilusta, se saisi jäädä.\nSuorituspaineita voi kasata töissä, opiskelussa tai perheessä. Kaikki on kilpailua.\nJoulukuussa 2013 tiesin, että niin oli käynyt. Sanoin valmentajalle, että tarvitsen lomaa. Hän ei ollut tajunnut, missä jamassa olin, sillä en näyttänyt sitä ulospäin.\nKolme viikkoa päätöksen jälkeen kirjoitin väsymyksestä blogiini. Pelkäsin, että ihmiset nauravat minulle ja sanovat, että olen surkea luovuttaja.\nSainkin kymmeniä kannustusviestejä blogiin, sähköpostiin ja puhelimeen.\nYllättävän moni oli kokenut saman kuin minä. Suorituspaineita voi kasata töissä, opiskelussa tai perheessä. Kaikki on kilpailua.\nJos tekee jostain itselleen pakon ja kirjoittaa numerot jääkaapin oveen, lopulta romahtaa.\nPäätöksen jälkeen tuli huojennus. Ah, saan vihdoinkin levätä. Olin kotona ja katselin tv-sarjoja, en jaksanut muuta. Kävin myös henkisellä valmentajalla puhumassa siitä, miten paineista ei kasvaisi hirveitä mörköjä. Pää on urheilussa yhtä tärkeä kuin keho, vaikka sitä ei moni tajua.\nHuomasin, kuinka epävarma olin ollut. Olin miettinyt koko ajan, harjoittelenko oikein, lepäänkö tarpeeksi, miksi sairastelen, onko valmentaja oikeassa. Olin pelännyt, että olen kohta liian vanha arvokisoihin. Olin pelännyt, että olen vain keskinkertainen.\nKammosin keskinkertaisuutta myös koulussa. Olin ajatellut, että voisin hoitaa sen toisella kädellä ja keskittyä treenaamiseen, mutta huolestuin, kun keskiarvo laski alle nelosen.\nNyt olen tajunnut, että minun on pakko saada myös epäonnistua. Mitä merkitystä sillä on? Jos lopulta pääsen olympialaisiin, kukaan ei muista sitä viiden vuoden päästä. Jos harjoittelen ahdistuneena monta vuotta ja lopputuloksena on muutaman sekunnin kestävä hetki, olen hukannut ne vuodet.\nVuoden 2013 Tampereen Eliitti-kisoissa Nooralla oli suuret odotukset. – Olin treenannut paljon, mutta jäin kolmanneksi.\nSiksi päätin, etten jatka urheilua ennen kuin nautin taas harjoittelusta ja osaan ottaa sen rennommin. Olen päässyt niin pitkälle siksi, että aloitin lapsena ilolla.\nHyvä olo palasi koulunkäyntiin tänä keväänä. Jaksan taas innostua niin kuin ennenkin, eikä arki tunnu enää vaikealta. Olen yrittänyt nähdä kavereitakin aiempaa useammin.\nOlen käynyt myös vähän juoksemassa ja salilla, mutta kun valmentaja ehdotti, että tekisimme treeniohjelman, menin lukkoon. Olin koko päivän ahdistunut.\nJatkan sitten, kun olen valmis, ehkä syksyllä. Tämä kesä jää välistä, mutta jääköön.\nEn aio lopettaa urheilua kokonaan. Se on antanut minulle niin paljon. Kun katselin talvella nuorten Leijonien tuuletusta jääkiekon MM-finaalin jälkeen, ajattelin, että tuota minäkin tahdon.\nLapsena olin helposti kateellinen sisarilleni, koska he harrastivat samaa lajia ja pärjäsivät välillä paremmin kuin minä. Siihen oli kuitenkin pakko tottua. Kateuteen ei kannata tuhlata energiaa, vaan täytyy tehdä töitä sen eteen, ettei tarvitse tuntea kateutta.\nOlen vasta 24-vuotias, mutta urheilussa tunnen itseni vanhaksi. Ellen olisi urheillut, olisin varmaan elänyt helpommin ja turvallisemmin. En olisi käynyt läpi tällaista myllerrystä.\nUrheilusta oppii, ettei menestys tule tarjottimella. Jonain päivänä minusta tulee ehkä yrittäjä. Minulla on selkärangassa asenne, että pitää tehdä töitä, priorisoida ja suunnitella seuraavaa askelta."


22, rue Menthe: Merkittyjä tuotteita\nViime vuosien aikana kuluttajat ovat (onneksi) alkaneet kiinnittää huomiota ostamiensa tuotteiden kylkiin painettuihin pieniin merkkeihin. Tavoitteena on usein kuluttaa hieman vastuullisemmin, syödä luomua, välttää sademetsien tuhoutumista tai delfiinien tappamista. Vastustaa lapsityövoimaa ja yrittää olla myrkyttämättä itseään.\nNäitä labeleja ja sertifikaatteja on joka lähtöön, ja taustalla sellainen viidakko, että kuluttajan on oikeasti varsin vaikea tietää mitä mikin kuva tai lyhenne tarkoittaa...\nHeitetäänpä siis silmäys erinäisiin tuotteiden kylkiin painettuihin merkkeihin, niin Suomessa kuin Ranskassa (Huom! ISO-logot vaihtelevat maasta ja sertifioineesta tahosta riippuen, lyhenne pysyy samana):\nISO 9000 -sarjan normit ovat laatunormeja. Suomeksi se siis tarkoittaa, että yrityksen tuotanto on suunniteltu asiakasta ja mahdollisimman suurinta asiakastyytyväisyyttä ajatellen. Uusin ISO 9001 -normi pyrkii myös ottamaan huomioon muiden kuin asiakkaiden tarpeet; henkilökunnan, alihankkijoiden, jne.\nISO 9001 on kuitenkin vain "miniminormi". Se ei tarkoita että tuote tai yritys olisi täydellinen, se on vain minimilähtökohta yleismaailmalliselle vertailulle.\nISO 14001 on hengeltään hyvin samankaltainen kuin edellämainittu ysitonninen, mutta tällä kertaa ympäristönormi. ISO 14001 -sertifioidun yrityksen on pitänyt tehdä ympäristöriskianalyysi ja suunnitella mitä asioille voisi tehdä. Suunta on hyvä, mutta tälläkin kertaa kannattaa huomata, että kyseessä on vain miniminormi. Vakavamieliseen luonnonsuojeluun on vielä pitkä matka.\nVarmasti melkein jokainen on kuullut "ostathan vain CE-merkittyjä sähkölaitteita" -mantran. Mutta mikä sitten on CE-merkintä?\nJos useimmat sertifikaatit ovat vapaaehtoisia, CE-merkintä on Euroopan Unionin direktiivien määräämä merkintä tietyille riskiryhmiin kuuluville tuotteille. Näiden tuotteiden pitää täyttää turvallisuuskriteerit ja käydä läpi laboratoriotestit. CE-merkinnällä varustettuja tuotteita saa vapaasti myydä unionin alueella, mutta ne on siis voitu valmistaa missä päin maailmaa hyvänsä.\nCE-direktiivin tuotteisiin kuuluvat mm. lelut, sähkölaitteet, suojavarusteet, hissit, veneet, jne.\nKannattaa kuitenkin huomata, että kyseessä on autosertifiointi. Tuotetta ei siis välttämättä tarkista mikään ulkopuolinen taho, vaan CE-merkinnällä valmistaja sitoutuu noudattamaan vaatimuksia.\nCE-merkintöjä on kahta tyyppiä, kuten kuvista näkyy. Toinen on se varsinainen autosertifikaatti, pelkkä "CE", toisessa taas on perässä numerosarja.\nNumerosarjalliset ovat noin pääosin käyneet läpi hieman tiheämmän syynin ja tyyppitestit kolmannen osapuolen laboratorioissa kuin ne tuotteet, joissa on pelkkä "CE". Esimerkiksi lelut kuuluvat niihin tuotteisiin, joissa pelkkä valmistajan vakuutus riittää merkitsemiseen...\nMax Havelaarin logon tuntenevat jo lähes kaikki, ja hyvä niin. Se on tällä hetkellä ymmärtääkseni ainoa järjestö, jolla on lupa sertifioida reilun kaupan tuotteita. Merkin kriteerit asettaa Saksassa majaansa pitävä Fairtrade Labelling Organizations International (FLO). Reilun kaupan merkillä varustetuista tuotteita on maksettu tuottajille minimihinta joka on korkeampi kuin yleinen markkinahinta, ja yhä useammin tuotteet ovat myös luomua. Max Havelaarin logo ei kuitenkaan takaa tuotteen luomuutta, siihen on joka maassa omat merkintänsä.\nTähän merkkiin tutustuin aivan vasta äskettäin, kun näin teepaketin kyljessä vihreän sammakkologon, ja tottahan alan ihmisen oli uteliaisuuttaan päästävä nettiin tutkimaan. Kyseessä on yhdysvaltalaisen järjestön merkintä, jota Suomessa näkyy ainakin Chiquita-banaaneissa ja Ranskassa Twiningsin teessä. Järjestöllä on kriteerit banaaneille, kahville, teelle, sitruksille, kaakaolle, kukille ja puulle. Rainforest Alliance pyrkii tukemaan kestävää maataloutta, nimensä mukaisesti sademetsäalueilla, mutta kyseessä ei ole reilun kaupan tai luomumerkki; myyjä ja ostaja neuvottelevat hintansa. Rainforest Alliancen sertifiointikriteerit ottavat kuitenkin huomioon tuotanto-olojen organisoinnin. Näin pyritään työntekijöille järjestämään paremmat elinolot.\nSuomessa ainakin Pauligin Mondo-kahvin kyljessä on UTZ certified -logo. Mikä UTZ?\nUTZ -järjestö takaa kahvilleen paremman jäljitettävyyden ja järkevän tuholaismyrkkyjen käytön (sic!) "UTZ CERTIFIED coffee growers monitor their business processes for traceability purposes and keep records of fertilizers and agricultural chemicals used. [---] UTZ requires certified producers to train its employees on health and safety procedures and the correct use of pesticides."\nUTZ -kahvi ei siis ole luomukahvia nähnytkään, eikä edes reilun kaupan kahvia siinä mielessä, että mitään minimitakuuhintaa ei ole. Tuottajille tosin maksetaan hieman markkinahintaa enemmän, ja sertifikaatilla pyritään rajoittamaan kahvinviljelyn ympäristövaikutuksia.\nSuojattu alkuperänimitys (SAN) / Suojattu maantieteellinen merkintä (SMM)\nAppellation d'origine protégée (AOP) / Indication géographique protégée (IGP)\nVieressä olevat logot ovat nykyään ihan yleiseurooppalaisia, ja niillä pyritään suojaamaan paikallisia ruokaerikoisuuksia.\nSuomessa SAN-merkintä on tälla hetkellä vain Lapin puikuloilla, mutta muualta Euroopasta ja etenkin Ranskasta lötyy runsaasti tuotteita, joiden nimitys on merkillä suojattu.\nKyseistä nimeä ei siis saa käyttää kuin tietyn alueen tuotteista:\nesimerkiksi SAN (AOP) -juustoja löytyy Euroopasta yli 150, yksi kuuluisimmista lienee Feta.\n...ja sitten vielä perään pari ranskismerkkiä.\nLabel rouge on ehkä Ranskan tunnetuin maataloustuotemerkki. Kyseessä on puhtaasti laatumerkintä: maun pitää olla kohdallaan, elukoitten ranskalaisia ja ylipäätään tuotannon tulee vastata l'Institut national de l'origine et de la qualité:n vaatimuksia. Jos on huolissaan lintuinfluenssasta, kannattaa etsiä punamerkkiä. Jos taas kaipaa luomua, niin se vihreä AB on varmempi vaihtoehto...\nTämän yleensä varsin näkyville painetun logon kohdalla suositelisin kriittisyyteen. Kyseessä ei ole minkäänlainen laatutae, vaan yksinkertaisesti kuluttajien maistelupaneelin perusteella jaettu palkinto. Le saveur de l'année -kisaan pitää osallistua, ja osallistuminen maksaa (maltaita?), joten keltapunaisen logon kylkeensä saaneet tuotteet ovat usein isojen monikansallisten firmojen tuotteita. Hyvä että maistuu, mutta kannattaakohan makua pitää ainoana kriteerinä...\nHQE on varsin mielenkiintoinen initiative Ranskassa. Kyseessä on siis rakentamiseen liittyvä sertifikaatti, jolla pyritään kannustamaan rakentajia tai remontoijia kestävään kehitykseen.\nSertifikaattia on tosin vielä kritisoitu liian löyhäksi, sillä rakentaja saa osin valita listasta se tavoitteet, joita noudattaa. Kuitenkin, eteenpäin menoa tämäkin: rakennuksessa pitää ottaa huomioon mm. päivänvalon käyttö, energiataloudellisuus, myrkyttömien materiaalien kayttö, akustinen ja visuaalinen mukavuus... ja niinkin erikoinen asia kuin esimerkiksi vesivahinkojen ennaltaehkäisy. Home ilmeisesti ymmärretään pikkuhiljaa vaaralliseksi asiaksi.\nEsimerkkinä HQE-rakentamisesta vaikkapa Ecole Nicolas Hulot.(Mikä yllättävä nimi...)\nOlihan noita. Kuinkahan monta tärkeää vielä jäi puuttumaan..?\nEDIT: Varmaan muuten ainoa aihe, josta minä olisin oikeasti pystynyt helpommin kirjoittamaan ranskaksi. On "pikkuisen" hakusessa suomenkielinen sanasto.\nEDIT 2: CE-merkinnän lisäys. Unohtui alkuperäisestä.\nchristina 13. kesäkuuta 2008 klo 14.46\nHyvä postausaihe! Mukavaa, kun joku on jaksanut listata nämä "labelit" nyt sitten kerralla samaan postaukseen. Minulle ainakin välittyi myös uutta tietoa. :)\nStazzy 13. kesäkuuta 2008 klo 14.54\nValistan kun kerrankin osaan :D\nSirokko 13. kesäkuuta 2008 klo 15.08\nKiitoksia vaan tietopaketista,ymmärrän nyt ISO-mainostanikin paremmin :).\nOsa näistä olikin tuttuja osa ei, mutta harvoin niihin mihinkään TÄÄLLÄ kiinnittää huomiota. Kiva kun listasit.\nStazzy 13. kesäkuuta 2008 klo 15.33\nSirokko, muistan sen sun nurmikon Label rougen. :D\nSilloin mietin, että "syödäänköhän tuota Algeriassa...?"


Voinko käyttää TitanFall 2:ta Windows 11:ssä? Järjestelmävaatimukset - Windows 11 -vinkkejä\nTämä artikkeli näyttää, voitko käyttää TitanFall 2:ta Windows 11:ssä ja sen järjestelmävaatimukset. Seuraa opetusohjelmaa, niin näet, voitko suorittaa TitanFall 2:n Windows 11:ssä.\nKuvanlaatu on parempi, kun se on päällä, eikä repeytymistä ole. Paras on kolminkertainen puskurointi, ja kehysten määrä on vakaampi. Kaksinkertainen puskurointi havaitsee joissakin kohtauksissa ruudun putoamisen ja putoaa puoleen virkistystaajuudesta. Esimerkiksi 60 kehystä muuttuu yhtäkkiä 30 kehykseksi, ja kokoonpano on alhainen. Voit valita mukautuvan tai puolen virkistystaajuuden.\nMukautuvan resoluution kuvataajuustavoite:\nPelaajat, joiden viittaukset ovat alhaisemmat kuin virallinen viittauskokoonpano, otetaan käyttöön. Jos kokoonpano on korkea, aseta arvo pienimmän toistettavan kehysmäärän mukaan ennen kuin kytket sen päälle. Voit ylläpitää vakaata kehysten määrää koko prosessin ajan. Aseta vähimmäismääräksi 30 kuvaa, ja sitten pienempi on Ei voi toistaa.\nTämä vastaa itse asiassa isäntäalustan yleisesti käyttämää dynaamista resoluutiota, mutta optimointi on erittäin hyvä, eikä siinä ole juuri mitään eroa, ainakin parempi kuin Dishonored 2:n dynaamisen resoluution optimointi.\nSe tarkoittaa, että peli arvioi itse, milloin kuvataajuus voi ylittää asettamasi arvon. Kun se on kytketty päälle, kuvasta tulee kauniimpi TSAA:n ja supersamplingin ansiosta, ja kuvanlaatu on elokuvatasolla. Tämä on oikea asento täydelle erikoistehosteelle. Älä avaa sitä, jos kokoonpano on alhainen. Se pakkaa entisestään renderöintiresoluutiota. Älä avaa sitä suositellulle määritystasolle. Voit yrittää avata sen, jos ylität suositellun näytönohjaimen. Jos kohtaat epäselviä kohtauksia, tarvitset sitä. päättäminen.\n1080P-resoluutiolla GTX1080-tason näytönohjainkorttien pitäisi pystyä säilyttämään supersampling ilman epätarkkuutta. Jos se on 4K-resoluutio, valmistele 4 näytönohjainta.\nSe ei ole oletusarvoisesti valittavissa. Sinun on säädettävä mukautuva resoluutio 0:ksi muuttaaksesi sitä. Vain TSAA ja MSAA2, 4 ja 8 voidaan valita. Henkilökohtaisesti suosittelen TSAA:ta, vaikutus on erittäin hyvä, kun se on staattinen, mutta se on hieman liikkuessaan. Kuva on epäselvä, mutta se on paljon parempi kuin N-kortin TXAA.\nVaikka MSAA-anti-aliasing ei sumenna kuvaa, se ei ole niin hyvä, kun se on dynaaminen. Se saa alkuperäiset rosoiset alueet välkkymään. Ilmeisin ero on se, että puiden reunat ja asemallit näyttävät epämukavilta. MSAA poistetaan ennemmin tai myöhemmin. , Loppujen lopuksi tämä ei ole Doudizhun peli, on selvää, kumpi avata.\nNormaalioloissa soittimet, joiden kokoonpano on alhainen, asettavat videomuistin automaattisesti näytönohjaimesi mukaan. Jos videomuisti on katkennut, vähennä sitä. Suositeltu kokoonpano voi yrittää vaihtaa 8G-tilaan. Jos muistin käyttö pelissä on lähellä 8G:tä ja siinä on viive, ota oletusasetus käyttöön 6G-tilassa videomuisti ei yleensä räjähdy. Jos muistisi ylittää 8G, kuten 12/16 tai enemmän, voit avata 8G-tilan ilman painetta.\nTitanFall 2:n laitteistovaatimukset\nprosessori: Intel Core i3-3600t tai vastaava – Intel Core i5-6600 tai vastaava\nRAM: 8 Gt - 16 Gt\nNÄYTÖNOHJAIN: NVIDIA Geforce GTX 660 2GB, AMD Radeon HD 7850 2GB – NVIDIA Geforce GTX 1060 6GB, AMD Radeon RX 480 8GB\nILMAINEN LEVYTILA: 45 Gt\nOmistettu videomuisti: 2 Gt\nTitanFall 2 -järjestelmävaatimukset\nOS: Win 7/8/8.1/10 64-bittinen\nVoinko käyttää TitanFall 2:ta Windows 11:ssä?\nTitanfall 2:n virallinen sivusto ei tue Windows 11:tä. Tämän pelin testauksen aikana voin käyttää Titanfall 2:ta Windows 11 -tietokoneellani. Huomioi kuitenkin, TitanFall 2 on peli, joka julkaistiin vuonna 2016. Tämä peli julkaistiin Windows 10:n jälkeen. Voit siis käyttää TitanFall 2:ta Windows 11:ssä.\nJos kuitenkin päivität järjestelmäsi Windows 7/8/10:stä Windows 11:een, saatat kohdata odottamattomia ongelmia, kun käytät TitanFall 2:ta Windows 11:ssä. Suosittelen vahvasti, että asennat Windows 11:n uuden asennuksen sen jälkeen, kun järjestelmäosio on alustettu.\nJos olet jo kohdannut ongelman, tarkista seuraavat artikkelit ja katso, miten ongelmat ratkaistaan:\nYhteensopimaton ongelma: Ongelman korjaaminen: ohjelmisto ei ole yhteensopiva Windows 11: n kanssa\nHidas nopeusongelma: Kuinka tehostaa pelejä Windows 11: ssä\nKuljettajan ongelma: IObit Driver Booster -katsaus\nPelin optimointi: Kuinka optimoida Windows 11


Palkkapäivä Lainat Ei Faksaus Tarvittavat - mukavin tapa - www.xelitewayschoolx.fora.pl\nPalkkapäivä Lainat Ei Faksaus Tarvittavat - mukavin tapa\nWysłany: Sob 22:04, 08 Lut 2014 Temat postu: Palkkapäivä Lainat Ei Faksaus Tarvittavat - mukavin tapa\nVoit aquire yksi päässä eri lainanantaja yritykset Webissä tai et voi osto yksi peräisin laina yhtiön joka tarjoaa tällaisen palvelut . enemmän tietoa saat koskeviin Monitasoinen markkinointi Yritykset tuotteet ja palvelut , epätodennäköisempiä saatat antaa huomiota luominen . Think Haluaisin luotonanto tuotteen saada se, aivan kuten minkäänlaista asuntolaina , olisin haluaisivat palauttamaan se mahdollisimman pian alentaa määrä huomio maksettu [link widoczny dla zalogowanych] Käteisennakkoa lainat löytyvät verkosta alkaen useita laina kauppiaita jotka ovat asiantuntijoita tätä asuntolaina valinta . Myös alle pieni luotto pisteet velkajärjestelyihin lainat henkilökohtainen laina satut olemaan valtuutettu lisääntyi määrä suurempia korvaus keston . Erilaisia ?? kuuluu liitetty ja vakuudettomia rahoitus ja lähitulevaisuudessa ja pitkäikäinen Kaupan luotonanto vaihtoehtoja . Pohjimmiltaan , tarve panttilainan käsite - tyypillisesti omaisuus tai yksinkertaisesti auto - varmistetaan luotto varmistaa, että luotto pisteet ei aio tärkeänä niin usein .\nlukuisia mahdollista asunnon ovat tietoisia , joku tai puolisoiden luottotietoja on tullut oleellisimmat elementit katsottava aina Standard Bank valitsee sallimaan Kotirahoitus. Näitä ovat muodot ei - turvautuminen raha . Myöhemmät lähettäjän oman päätökseen tyyli, rikosrekisteri ei tarvitse faksi sisään vielä docs [link widoczny dla zalogowanych] kanssa, täyttämällä ja tiedot , sovellus saa posted avulla määrä lainaat sinulla on tiedustellut ja ja olet yksinkertaisesti hyväksytty ja palkkapäivä lainat sisäpuolella hetkeksi . Ne voivat rahastot arviointeja vaikka pankkialan yritykset oltiin valmiin, ja muita ihmisiä ei must loma pitkälle suhteen ratkaisut . periaate syy olisi säästämiseksi Aiheet ja rahoitusjärjestelmän tilanne ja säästö heidän pienyritykset .\nJos 1. asuntolaina on valmis täsmällisesti , yksilöitä voi muuta hakemuksen lainan kanssa nopeasti lupa . Kun olet osto käteistä palkkapäivä laina , ei pelkästään päästä eroon jotain, kulut tai tuki et ole, että olet ennen sinua .\nHalpalentoyhtiöt lainat löytyy klo edulliseen asuntolainojen korot niin, että voi nopeasti takaisin määrä haluamasi. Pelkkä määrä huoneistot jos on yleensä yksi teidän kriteerit lisäämään mahdollisuus ottaa kaiverrettuja. Se ei ole necassary to päättää laajentaa Laina-aika koska tulee vaikuttaa teidän luottoluokitus ja lisätä vero paino . Muut tarvikkeet erittäin yksinkertainen ja helppo liittyvät et , Jokainen. On Artikkelit ja osallisuus teidän Oyj . Olen vakavasti ei eroavat kanssa tahansa taistelee omasta , vain tietoja [link widoczny dla zalogowanych] kun olet olleet valtuutettu sovinto on jälkeen veloitettava kiinni teidän lainan tarjoaja. Tulevana vuonna , vaan sitten saada loukkuun vuonna luottokortin luotto velka talteenotto , rekisteröidy palkkapäivä laina verkossa !. Todellisuudessa , se on hyvä asia sisältävät tahansa sovelleta branding tekniikat teidän kuvat keinona haaste hyvä kuva kanssa hyvä toiminimi . talo ostaja mahdollisesti lainata tällä yhteensä ennen valitulla aikataulussa.\nJos sinun vakuutuksessa on jolla joitakin haaste mis- mainonta ehdoitta kuten vakuutus on esittelyyn toiselle yksittäinen tai työntekijä joka voi antamaan maksu kanssa sitten yhtiö ei varmistaa, että saat talletus ja he voivat mis- myydä se pois tarkoituksella. Sinun on kertyä joitakin olennainen materiaali . Nämä optiot antaa henkilön Profiili Majoittuminen nykyistä kun hän sarjaa hänen avioliiton ulkopuolinen asioihin niin .


Kaksi sivullista: Tuire Malmstedt: Lasitarha\nOlipas kimurantti juoni! Suhtauduin kirjan alkupuolella juonenkulkuun varsin skeptisesti, koska keskeisiä henkilöitä on niin paljon, ja jokaisella omat ongelmansa. Kirjan kantava teema tuntuu olevan yksinäisyys. Keskeiset henkilöt ovat yksinäisiä, kuka mistäkin syystä, eikä kontaktia muihin oikein osata ottaa.\nKirja esittelee kaksi uutta rikostutkijaa, Helsingistä takaisin kotiseudulleen Jyväskylään muuttaneen Elmo Vauramon ja hiljaisen Matilda Metson. Elmon traumojen syy paljastuu tässä kirjassa, Matildan jää seuraavaan osaan. Matilda on keskeinen henkilö, mutta sivuroolissa, eikä hänestä kerrota juuri mitään.\nMinua aina ärsyttää, kun dekkareissa uhrin tai vastaavan ajatukset on painettu omiksi luvuikseen kursiivilla, koska kursiivia on hankala lukea. Tässä kirjassa ne ovat ihan normaalilla fontilla, omana lukunaan kylläkin. Mutta tämä kyllä kirkastaa minulle, miten tärkeää on erottaa uhrin ajatukset kirjasintyypillä muusta kerronnasta. Tavallaan fontin muuttuminen kertoo myös, että aika tai paikkakin muuttuu.\nMiespääosan esittäjä Elmo sitaisee hiuksensa pari kertaa myötähäpeää herättävästi manbunille. Suosikaamme kaunista suomen kieltä, kun ei ole kyse edes henkilön repliikistä, vaan leipätekstistä.\nYksi keskeisistä henkilöistä, Lilja, on kuuro ja kommunikoi viittomakielellä. Tämä antaa mielenkiintoista lisäväriä. Kirjoissa harvoin on aistivammaisia henkilöitä tärkeissä rooleissa.\nKirjailijalle käy tosin kömmähdys: Kuuro Lilja muuttuu yhtäkkiä kuulevaksi kirjan loppupuolella yhden sivun ajaksi. Hän kuulee miehensä sanovan jotakin, ja hetkeä myöhemmin mies puhuu hänelle hänen selkänsä takana. Luulin ensin, että tämä kuuluu juonikuvioon ja Liljan kuulo yllättäen palautuu. Niin ei kuitenkaan käy, vaan kirjailija on vain unohtanut hetkeksi, että Lilja ei kuule.\nErinomainen uuden Metso&Vauramo-sarjan avaus. Odotan mielenkiinnolla jatkoa.\nLähettänyt tjrvnp klo 17:55


Vuokrataan kerrostalo Yksiö - Pori Kuninkaanhaka Kuninkaanhaanpiha 2 as\n1h, kk, ph/wc, rp , kerrostalo, 450 €/kk, 27,5 m²\nVasta valmistuvasta talosta kaunis ylimmän kerroksen huoneisto. Kodinkoneet kimaltavat uutuuttaan. Ikkunoista upeat näkymät. Lattiassa laadukas vinyyli ja seinät maalattu. Kävelymatka kauppaan ja keskustaan. Laajakaistayhteys sisältyy vuokraan. Autopaikkakin vielä tarjolla. Talon alemmat kerrokset on vuokrattu Attendon ikäihmisten hoivakodeiksi, joten vuokralaisilta odotetaan säännöllisiä elämäntapoja sekä ottavan huomioon talon erityispiirteen.\n1h, kk, ph/wc, rp\nVuokravakuus: rahavakuus 1kk vuokraa vastaava määrä. Autopaikka: 20 e/kk. Vesimaksu: 20 e/hlö/kk. Laajakaistayhteys sisältyy vuokraan.\nNäkymät asunnosta: Pohjoinen. Parveketyyppi: lasitettu.\nParvekesuunta: pohjoinen. Makuuhuoneen kuvaus: makuualkovi.\nSäilytystilat: säilytyskaappi. Vapautuminen: 1.7.2020 alkaen. Ei saa\nTaloyhtiössä on: Huoneistokohtaiset säilytyskaapit. Taloyhtiön


Sydämessä kasvanut: helmikuuta 2008\nO:n huoneen remontti on vielä "vähän" kesken...\nTomi on saanut vihdoin itsensä käyntiin ja ryhtynyt sanoista tekoihin. O:n huoneen remontti on siis alkanut. Kun esittelimme toisen adoptioneuvontamme aikana tilojamme sosiaalityöntekijälle, kerroimme että lastenhuoneeseen tehdään remontti jonka jälkeen se on riittävän iso kahdelle lapselle. Nyt O:n huonetta on laajennettu siten, että yläkerran sivuvintti on otettu käyttöön. Tomi purki kaikki vanhat rakenteet pois. Vinttitilan katto oli eristetty puruilla, joita oli kattopeltiin asti. Kummallista kyllä, purut olivat täysin kuivia eikä muitakaan yllätyksiä löytynyt. Nyt vintin pieni ikkuna on vaihdettu, seinät eristetty uretaanilevyillä ja lattia purettu kokonaan pois. Ikävimmät vaiheet alkaa siis olla vihdoin takana ja pian alkaa uuden rakentaminen.\nRemontin etenemistä seuratessani olen kierrellyt kalusteliikkeitä läpi ja suunnitellut huoneen sisustusta. Alunperin ajattelin melko pelkistettyä ja modernia sisustusta, mutta sitten tajusin ettei se ole minun juttuni. Nyt tarkoituksena on yhdistää Laura Ashley -tyyppistä hempeyttä ja tuulahdus Kiinaa. Saa nähdä miten onnistumme... Ostin huoneeseen Ashelyn vaaleanpunasävyistä kangasta joista teen verhot ja valkoista tapettia jossa liihottelee vaalenpunaisella helmiäisvärillä maalattuja perhosia. Tapetilla peitetään yksi seinä, yhdestä tulee vaalenpunainen ja kahdesta valkoiset. Mitään muita tekstiilejä tai huonekaluja huoneeseen ei ole vielä hankittu. Nykyisin olohuoneessamme oleva Pekinginpunainen Ming-kaappi on tosin tarkoitus siirtää O:n huoneesen tuomaan sitä tuulahdusta Kiinan suunnalta. Sängyksi olen suunnitellut valkoista rautasänkyä. Huoneen lattiapinta-ala on 25m2, joten tulevaisuudessa jos O saa joskus kauan toivotun sisaruksen, niin huone voidaan jakaa kätevästi keskeltä kahtia. Siinäkin tapauksessa molemmille lapsille jäisi riittävästi tilaa.\nLähettänyt Päivi klo 5.29.00 2 kommenttia:\nOlimme viime viikonloppuna Tomin siskon häissä. Tässä pari tunnelmallista kuvaa sekä kirkossa lauletun "Sinä olet" -laulun sanat, joita hyräilen vieläkin mielessäni... Kiitos ihanista hääjuhlista ja oikein hyvää häämatkaa Thaimaahan.\nSinä olet kaste ja minä olen maa joka aamua odottaa. Sinä olet tuuli ja minä olen puu, johon tuuli laskeutuu. Sinä olet tuli ja minä kuiva maa, joka elämään virkoaa. Sinä olet meri ja ulapalla sen meren laulua kuuntelen.\nMe kuulumme yhteen kuin taivas ja maa, ei meitä voi erottaa. Me kuulumme yhteen kuin myrsky ja yö, sinun aaltosi rantaani lyö. Me kohtaamme hetkessä ikuisuuden, me palamme roihuten. Kun muistosi hiekkaan jo haihtunut on, elää rakkaus sammumaton.\nSinä olet taivas ja minä pääskynen, joka luoksesi liitelen. Sinä olet tuuli ja minä olen puu, johon tuuli laskeutuu. Sinä olet virta ja minä olen kuu, joka veteen heijastuu. Sinä olet lähde ja partaalle sen minä kumarrun, janoinen. Sinä olet meri ja ulapalla sen meren laulua kuuntelen.\n- Anna-Mari Kaskinen , Tahtoisin toivoa sinulle. - (Kirjapaja)\nLähettänyt Päivi klo 5.56.00 Ei kommentteja:


Jari-Matti Latvala yllättyi Loebin päätöksestä - Ralli - Ilta-Sanomat\nLatvala yllättyi Loebin päätöksestä\nJari-Matti Latvala yllättyi Sebastien Loebin jatkopäätöksestä. (KUVA: Martti Kainulainen)\nJulkaistu: 17.8.2011 19:28\nJari-Matti Latvala otti Loebin jatkamispäätöksen yllättyneenä vastaan.\nFordin suomalaiskusi uskoi, että ranskalainen olisi valmis uusiin haasteisiin kuluvan kauden jälkeen.\n- Tietyllä tapaa tämä on jopa yllättävää. Ajattelin, että kun hän tänä vuonna voittaa mestaruuden, hän on saavuttanut jo kaiken. Ehkä hänellä on tavoitteena kymmenen mestaruutta, Jari-Matti Latvalahttp://www.is.fi/haku/?query=jari-matti+latvala totesi STT:lle.\nFord on kausi toisensa jälkeen jäänyt pitkässä juoksussa Citroenin jalkoihin. Loebin tallikaveri Sebastien Ogierhttp://www.is.fi/haku/?query=sebastien+ogier on noussut tasavahvaksi kilpailijaksi kärkinelikkoon, joten savotta on Fordin kannalta iso myös jatkossa.\n- Toivottavasti saadaan tulevaisuudessa vähän paremmin kontrolloitua tätä tilannetta, Latvala sanoi.\nRallin MM-sarja jatkuu torstaina Saksan osakilpailulla.


Salainenrakkauspalvelu vaimo ei halua seksiä / Sjelevenn sitat\n06-07-2018, 10:16 Seksiseuraa riihimäki sexwork turku\nJoskus miespuoliset kaveritkin kyllä ihmettelevät, kun he juttelevat kanssani luontevasti sellaista jutuista, mistä eivät kehtaisi omille tyttöystävilleen puhua. Seksihalut ovat eri ihmisillä hyvin erilaisia. Tuntuu, että en ole kokenut tarpeeksi. Sooloseksistä vieroittautuminen on kuitenkin ollut vaikeaa. Mainos, julkaistu "Jos olet suhteessa se haluttomampi osapuoli, niin mistä ajattelet haluttomuutesi johtuvan? Minulla on ollut paljon miehiä. En ymmärrä, miksei niin voisi tehdä, jos mieli tekee. Kumppani ei vaikuta nauttivan seksistä. Asiantuntija neuvoo paremman keinon. Mikän ei ole stressaavan työpäivän jälkeen niin rentouttavaa kuin laittaa porno pyörimän ja dildo surisemaan. Anniina rakastaa Mikkoa, mutta sanoo kaipaavansa myös muita seksikumppaneita. Lapsuuden, äitisuhteen ja mieskokemusten jakaminen oli hänestä kaukaa haettua.\nSeksuaalisuus, riitely, seksi ja parisuhde, mainos, mainos. Psykoterapeutti ja kliininen seksologi, leena esitti. Seksijutut ovat kiinnostaneet siitä lähtien, kun menetin neitsyyteni teini-ikäisenä. Tarja Sandbergin mukaan omista seksihaluista ei tarvitse olla huolissaan, elleivät ne ole häiritsevän hallitseva osa elämä. Muilla riidellän kotitöistä ja yhteisestä ajasta. Muita syitä olivat muun muassa tylsistyminen, erektiohäiriöt ja masennus. Lähimmät ystävät ja mies hämmästelevät kuitenkin sitä, miksei hän voi lukita halujaan edes päiväksi. Vauva, lastenneurologi: Nykyvanhemmuus saa pikkulasten äidit uhraamaan oman unentarpeensa, ja se on värin. Joka kerran jälkeen on kuitenkin tullut hirveä morkkis, että miksi edes kokeilin, sillä kukaan ei ole vetänyt sängyssä vertoja poikaystävälleni. Toisaalta jos suhde on vielä kasassa, koskaan ei ole liian myöhäistä yrittä käntä seksielämän suuntaa kohti parempaa.\nseksiä kohtaan. Suosittelemme vaihtamaan tuettuun selaimeen. Anniina on kiinnostunut seksistä laajemminkin: hän käy seksimessuilla ja käyttä kuukaudessa usein yli sata euroa erotiikkavälineisiin. Loppuelämä saman petikumppanin kanssa tuntuu pelottavalta ajatukselta. Mies pyysi Tiiaa puhumaan seksihaluistaan terapeutin kanssa. Pari nimittä seksikompromissiksi sitä, että Tiia masturboi useita kertoja päivittäin. Levottomat -elokuvaa: vaikka tarvitsenkin seksiä pitäkseni itseni hallinnassa, minun ei todellakaan tarvitse juosta kesken työpäivän panemaan. Sisältö jatkuu mainoksen alla, uusimmat, suosituimmat. Toiset lähtivät, koska Tiia petti heitä. En koe päivittäin elämäni olevan kovin kuormittavaa, mutta usein perjantaina sitä rentoutuu mieluummin televisiosarjan edessä tai menee aikaisin nukkumaan kuin äheltä vällyjen välissä. Me Naiset, miksi päiväkodin työntekijä ei moikkaa lasta vapaa-ajalla? Jatkamalla hyväksyt niiden käytön. Jump to navigation, me Naiset, lissabonissa asuva Saara, 39, sulki Tinderin ja sitten alkoi tapahtua.\nEi meidän seksielämämme ole koskaan kovin hyvä ollut, mutta alussa kai märä korvasi laadun.\nEi ne halut mielistelemällä syty, ehkä juuri vähiten sillä.\nTietysti jos et mitän kotona tekisi niin tapojen parannus auttaisi, mutta ei tuossa sinun tilanteessa.\nVaimoni ei halua seksiä.\nJos en saa seksuaalista tyydytystä, minulle tulee kärsimätön olo enkä pysty keskittymän. Silloinen avomies väsyi jatkuvaan tunteeseen omasta riittämättömyydestä: Tiiaa ei pystynyt koskaan tyydyttämän tarpeeksi. Sivusto ei tue käyttämäsi selainta. Naisista samaa valitteli vain 14 prosenttia. Naisten keskinäiset eroavaisuudet, seksin riskeistä puhuminen ja paineet olla parempi sängyssä voivat aiheuttaa naisten sukupuolielämän ristiriitoja ja hämmennystä. Millaisia tunteita puolison kovemmat seksihalut herättävät?". Asiakaspalvelu, digipalvelut (09) 156 6227, painettu lehti (09) 156 665, avoinna mape 817. Se, mikä toiselle on liikaa, on toiselle ihan. Hyvänolon tunne aamulla saadusta orgasmista ei kanna päivän läpi, vaan seksi on mielessä kohta taas. Tyydytän itseäni sopivassa välissä, yleensä kotona, mutta joskus myös työpaikan vessassa. Eli ei suuria tunteita, ymmärrän, että kyseessä on hormonien aiheuttama kikkakolmonen, joka menee ohi itsekseen." 33, avoliitossa "Ajattelen sen johtuvan masennuksesta ja/tai ahdistuksesta. Fantasiat vetävät hiljaiseksi, anniina sanoo, että seksi on hänelle jonkin sortin pakkomielle: kun se alkaa pyöriä mielessä, hän ei saa mielenrauhaa ennen kuin käy tsekkaamassa netistä pari pornofilmipätkä tai purkaa paineitaan hieromasauvalla. Pettäminen loppui, kun Tiia rakastui. Miehet juttelevat aiheesta rohkeammin.


Särkisalon postien aukioloajat\nAukioloajat.com on Suomen laajin aukioloaikoja listaava sivusto. Alla näkyvällä kartalla näet kaikki Särkisalon postit, jotka on lisätty sivuillemme. Voit etsiä posteja alla näkyvältä kartalta tai listalta. Klikkaa postia tarkastaaksesi sen aukioloajat ja yhteystiedot.\nPosti Tiirantie 1 25630 Särkisalo


Kokonaisuus kohtalainen, kuormitusta liikaa • Opettaja.fi\nOpetus on sujunut poikkeusoloissa yllättävän hyvin, selviää OAJ:n laajasta opettajakyselystä. Opettajat ovat huolissaan poikkeustilan negatiivisista vaikutuksista oppimiseen. Myös työssäjaksaminen herättää kysymyksiä, sillä lähes kaikkien työmäärä on lisääntynyt.\nKuvataideopettaja Eine Kaartiselle paras turvaverkko on ollut neljän opettajan tiimi, joka muodostettiin yhteisopettajien välille jo ennen koronaepidemiaa. Yhteistyötaidot korostuvat muutenkin opettajuuden muutoksessa, Kaartinen sanoo.\nTeksti Matias Manner ja Riitta Korkeakivi // Kuva Arttu Muukkonen\nTyöpäivä on venynyt ja muuttunut silppuisemmaksi, kuvataideopettaja Eine Kaartinen kertoo opetuksen poikkeusjärjestelyistä.\nLappeenrannan Kimpisen koulussa opettava Kaartinen sanoo pitävänsä joinakin päivinä neljäkin miittiä eli videokokousta reaaliaikaisesti oppilaidensa kanssa.\n– Niiden jälkeen olen kieltämättä aivan puhki, mutta olen halunnut ne miitit pitää. Tämän lisäksi katson oppilaiden palautetut työt ja kommentoin niitä. Wilman seuraamista pidän erityisen tärkeänä nyt, varsinkin oman luokkani osalta.\nKaksi kolmesta opettajasta on sitä mieltä, että oppilaitoksissa toteutetut poikkeus- ja etäopetusjärjestelyt ovat toimineet kokonaisuutena hyvin. Tämä selviää OAJ:n toteuttamasta opettajakyselystä. Kaikista kyselyyn vastanneista vain kolmen prosentin mukaan järjestelyt ovat toimineet heikosti.\n– Kyselymme isoin myönteinen yllätys on se, miten hyvin kokonaisuus on saatu toimimaan tässä valtavassa muutoksessa. Eihän etukäteen olisi voinut ennustaa, että näin nopea ja suuri muutos opetukseen voidaan ylipäänsä tehdä, OAJ:n kehittämispäällikkö Jaakko Salo sanoo tuloksista.\nHajontaa näkyy vastauksissa koulutusasteittain. Esimerkiksi vapaan sivistystyön opettajista viidesosan mielestä oman oppilaitoksen poikkeusjärjestelyt toimivat heikosti.\nOAJ keräsi tietoa opettajien kokemuksista kyselyllä, johon vastasi 5 500 opettajaa perusopetuksesta korkeakouluihin. Varhaiskasvatuksen opettajille toteutettiin oma kysely, johon vastauksia saatiin yli 2 000.\nKyselyn huolestuttavimmat tiedot liittyvät opettajien kasvaneeseen työmäärään, heikentyneeseen työssäjaksamiseen sekä siihen, millaisia negatiivisia vaikutuksia oppimiseen poikkeustilanne näyttää aiheuttavan.\nLähes kaikki opettajat ilmoittavat, että he käyttävät poikkeusjärjestelyjen vuoksi työhön enemmän aikaa kuin tavallisesti.\n– Kysely vahvistaa sen, että opettajat ovat nykäisseet omasta selkänahastaan energian tähän muutokseen. Työpäivät ovat venyneet, kun opetusta valmistellaan, palautetta annetaan ja oppijoihin ja näiden huoltajiin pidetään yhteyttä aamuvarhaisesta yömyöhään.\nOpettajien ei tarvitse olla tavoitettavissa kellon ympäri.\nPuolet opettajista arvioi työssäjaksamisensa kohtalaiseksi ja kolmannes hyväksi, mutta heikoksi sen arvioi lähes joka viides.\nSalon mukaan näin tilanne ei voi jatkua ilman, että opettajat katkeavat.\n– Opettajien pitää pystyä rajaamaan työaikaansa. Heidän ei esimerkiksi tarvitse olla tavoitettavissa kellon ympäri.\nPoikkeusolot aiheuttavat suuria vaikeuksia oppimiseen vähintäänkin osalle oppijoista. Näin arvioi lähes kaksi kolmasosaa peruskoulujen ja ammatillisen koulutuksen opettajista, ja lukion opettajistakin yli puolet.\nNegatiivisia vaikutuksia oppimiseen arvioidaan koituvan muillakin koulutusasteilla, mutta hieman lievemmin.\n– Lähiopetuksen suuri merkitys konkretisoituu nyt. Kasvokkain kohtaaminen päivittäin on ratkaisevaa etenkin heikommassa asemassa oleville oppijoille, Salo sanoo.\nKoska lähiopetusta ei ole ollut, on opetuksen sisältöjäkin jouduttu karsimaan, Salo lisää. Esimerkiksi tiettyihin ammatteihin liittyviä työtaitoja ei voida käytännössä harjoitella.\nNoin kaksi kolmasosaa perusopetuksen, lukion ja amiksen opettajista kertoo myös, että heillä on ainakin yksittäisiä oppijoita, joita he eivät tavoita säännöllisesti.\nSalon mukaan tilanne asettaa haasteen päättäjille, kun poikkeusolojen jättämiä jälkiä ryhdytään korjaamaan.\n– Lisätukeen on varattava voimavaroja, sillä pian sitä tarvitaan paljon.\n42 prosenttia kaikista vastaajista kertoo, että poikkeusjärjestelyihin ja etäopetukseen käytettävät ohjelmat ja laitteet ovat heille uusia.\nTutuimpia nämä ovat ammattikorkeakoulujen opettajille, joista 82 prosenttia kertoi käyttäneensä samoja ohjelmia jo ennen poikkeusoloja. Vastaavasti kaksi kolmesta taiteen perusopetuksen opettajasta kertoi käyttävänsä nyt uusia ohjelmia ja välineitä.\nValtaosa kaikkien koulutusasteiden opettajista arvioi myös, että heidän pedagoginen ja digitaalinen osaamisensa riittää etäopetukseen joko hyvin tai kohtalaisesti.\nVaikeuksia soveltaa opetusta etäopiskeluun on joka kymmenennellä perusopetuksen, lukion ja ammatillisen koulutuksen opettajalla ja 15 prosentilla vapaan sivistystyön opettajista.\nYli puolet kansan- ja kansalaisopistojen opettajista kertoo, että heidän opetuksestaan osa tai kaikki on peruttu. Tämä tieto on Salon mukaan karua luettavaa.\n– Se kertoo opetuksen järjestäjien haluttomuudesta etsiä ratkaisuja, sillä usein etäopetus olisi täysin mahdollista. Vapaan sivistystyön etäopetukselle olisi suurta tilausta nyt, kun monet ihmiset, kuten seniorit, ovat paljolti eristettynä koteihinsa.\nTutoropettajanakin toimiva Eine Kaartinen on tehnyt töitä yhdessä oppimisen ja opettajien välisten yhteistyötaitojen eteen. Kun Suomi ja opetus putosi poikkeusoloihin, Kaartiselle yksi turvaverkko olikin kolmen muun opettajakollegan kanssa jo aiemmin muodostettu tiimi.\n– Tiimiajattelu loi meille resilienssiä kohdata yhtäkkinen muutos. Tunnemme toisemme erittäin hyvin ja tiedämme, kuinka yhdellä on tuo taito, ja kuinka toinen hallitsee tuon ohjelman tai välineen, Kaartinen kertoo.\nPelko lomautuksista ja koronasta kuormittaa varhaiskasvatuksessa\nVarhaiskasvatuksen opettajille työ koronan aikana on ollut poikkeuksellisen vaativaa. Samalla oma työ tuntuu nyt erityisen tärkeältä.\nVarhaiskasvatuksen opettajat samoin kuin valtaosa erityisopettajista, päiväkodin johtajista sekä esiopetusta antavista opettajista tekee poikkeusoloissakin työtä työpaikallaan. Etätöitä kokonaan tai osittain pystyi tekemään vain 13 prosenttia OAJ:n kyselyyn vastanneista.\nOAJ:n kyselystä kävi ilmi, että varhaiskasvatuksessa opettajia kuormittaa erityisesti pelko koronatartunnasta. Yli puolet vastaajista oli sitä mieltä siitä, että työn tekeminen päiväkodissa ahdistaa ja pelottaa koronan takia. Lähes kaksi kolmesta kertoi kuitenkin pystyvänsä keskittymään työhönsä tilanteesta huolimatta.\nPelko lomautuksista syö voimia erityisesti yksityisissä päiväkodeissa työskenteleviltä opettajilta. Lomautukset ovat päällä suurimmassa osassa yksityisiä päiväkotiyrityksiä ja kuntien lomautusaalto alkamassa. Peräti 37 prosenttia yksityisissä ja 9 prosenttia kunnallisissa päiväkodeissa työskentelevistä kyselyyn vastanneista kertoi saaneensa lomautusilmoituksen.\nOAJ:n työmarkkina-asiamies Timo Mäki OAJ:n jäseniä nyt niissä yksityisissä päiväkodeissa, joissa ei ole luottamusmiestä valitsemaan keskuudestaan yhteyshenkilön, joka saa järjestöltä tietoa lomautusmenettelystä ja yt-neuvotteluiden toteuttamisesta sekä toimii linkkinä OAJ:n edunvalvontapalveluihin.\n− Yhteyshenkilö on ehdottoman tärkeä. Lähetämme hänelle ohjeita ja pidämme häneen yhteyttä, jotta voimme tukea ja suojata jäsenistöämme kaikin mahdollisin tavoin, Mäki sanoo.\nLapsia on nyt päiväkodeissa vähemmän, vastausten perusteella noin 23 prosenttia normaalimäärästä. Yli puolet kyselyyn vastanneista kertoi, että lapsiryhmiä oli yhdistetty koronan aikana ja yhtä moni sanoi, ettei ollut saanut esimieheltään tai työnantajaltaan ohjetta lapsiryhmän maksimikoosta.\n”Hämmentää. Ryhmäkokosuosituksia rikotaan yhdistämällä ryhmiä ja taloja. Henkilökuntaa siirretään ryhmästä toiseen ja esimerkiksi vanhuspuolelle, vaikka lapsimääristä ei tulevina viikkoina ole tietoa. Minkäänlaisia suojavarusteita ei ole käytössä. Monia kysymyksiä surraa päässä ja silti pitäisi luoda normaalia päiväkotiarkea talossa oleville lapsille. ”\nOAJ:n erityisasiantuntija Auli Setälä korostaa, että myös viranomaiset ovat suosittaneet, että lapsiryhmät pidetään pieninä. Lapsia ja henkilökuntaa ei myöskään pidä siirrellä ryhmästä tai toimipaikasta toiseen.\nOAJ:n kyselyn perusteella opettajat ovat ottaneet digiloikkaa myös varhaiskasvatuksessa ja esiopetuksessa. Monet ovat valmistaneet etäopetusta ja järjestäneensä videotapaamisia lasten kanssa. Opettajat kertoivat pitäneensä yhteyttä erityisesti tuen tarpeessa oleviin lapsiin ja perheisiin.\nPoikkeusoloista huolimatta jopa 81 prosenttia OAJ:n kyselyyn vastanneista varhaiskasvatuksen opettajista oli sitä mieltä, että omalla työllä on suuri merkitys. Lähes 90 prosenttia uskoi, että tilanteesta selvitään yhdessä.\nKaksi kyselyä huhtikuun alussa\nOAJ:n kysely opetuksen poikkeusjärjestelyistä saatiin yli 5 500 vastausta.\nVastaajista 3 900 oli perusopetuksen, 500 lukioiden, 550 ammatillisten ja aikuiskoulutuskeskusten, 170 ammattikorkeakoulujen, 170 yliopistojen, 120 vapaan sivistystyön ja 160 taiteen perusopetuksen opettajia.\nVarhaiskasvatuksen opettajille ja erityisopettajille, päiväkodinjohtajille ja esiopetusta antaville opettajille tehtiin oma kysely, johon saapui reilut 2 000 vastausta. 81 prosenttia vastaajista työskenteli kyselyn aikana omalla työpaikallaan ja 3 prosenttia etätöissä.\nKyselyt tehtiin jäsenotoksena sähköpostitse. Linkkiä kyselyyn jaettiin myös OAJ:n verkkosivulla ja somekanavilla. Vastausaikaa oli 30.3.–15.4.2020.


Meri-Tuuli Väntsi saa tylyn kohtelun Tamara Nymanina\n31.10.2018 • Päivitetty 2.11.2018 12:15\nYritysvalmentaja Jari Sarasvuo haki oman alansa töitä omalla ansioluettelollaan, mutta Dimitri Hagertina. Tulos, nolla kutsua työhaastatteluun. Se sekä suretti että suututti Sarasvuota.\n– Ennakkoluulojen hautomista koko ihmisryhmää kohtaan jatketaan, kun ei anna yhdelle ihmiselle sitä ensimmäistäkään mahdollisuutta. En tajunnut, että tämä voisi olla totta "meidänkin duuneissa", Sarasvuo totesi.\nLähde: DIAK, Työnimi-kampanja\nNäin kävi kaikille neljälle. Myös catering-yrittäjän ja juontajan Meri-Tuuli Väntsin ura Tamara Nymanina sekä Anne Kukkohovin työnhaku Rosita Lindemanina tyssäsivät alkuunsa. Pitkän mallinuran jälkeen Kukkohovi on työskennellyt graafikkona ja yrittäjänä.\n– Jos et saa edes mahdollisuutta kertoa, nähdä tai kohdata ihmistä niin ethän sä voi edes edetä millään työuralla, Kukkohovi puistelee päätään.\nTyönimi-kampanjan projektipäällikön Mikael "Mertsi" Ärlingin mukaan romanien kokema syrjintä työmarkkinoilla konkretisoituu usein nimeen. Työnhaku kompastuu nimeen ennen ensimmäistäkään haastattelua.\n– Moni romanitaustainen on suoraan sanonut, että työhaastatteluihin pääsemiseksi on pakko vaihtaa nimi ja sitä ovat jopa työvoimaviranomaiset ehdottaneet, Ärling kertoo.\nÄrling on myös itse muuttanut virallisen nimensä.\n– Tottakai yrittäjä valitsee parhaan. Mutta jos me emme pääse edes yrittämään, yhdenvertaisuus ei toteudu, Ärling sanoo.\nYhdenvertaisuusvaltuutettu Kirsi Pimiän mukaan kokeilu tuo näkyviin pitkään tiedossa olleen piirteen suomalaisesta yhteiskunnasta.\n– Kokeilu paljastaa harmittavan tutusti sen ilmiön, jonka olemme huomanneet: työelämä ei ole yhdenvertainen romaneille tai muille vähemmistöille, Pimiä toteaa.\nPimiän mukaan työnantajilta vaaditaan sitä enemmän ennakkoluulottomuutta, mitä monimuotoisemmaksi työmarkkinat muuttuvat.\n– Keskitytään henkilön taustan sijaan hänen osaamiseensa, Pimiä sanoo.\nEnbuske: Pitääkö sopeutua, jos maailma on sairas?\nMyös toimittaja ja media-ammattilainen Tuomas Enbuske sai Rainer Lindgreninä nolla kutsua haastatteluun, vaikka hakemuksia lähti parikymmentä.\nEnbuske kertoo aina tienneensä syrjinnästä, mutta omakohtaisesti koettuna torjutuksi tuleminen oli silti kova kokemus.\n– Se tulee tunnetasolla voimakkaasti ihmisen mieleen. Että näin se todella menee.\nEnbusken mukaan väärä osapuoli joustaa, jos romani joutuu vaihtamaan nimensä työtä saadakseen.\n–Jos maailma on sairas, niin pitääkö siihen sopeutua? Nimi on tärkeä osa identiteettiä. Minun mielestä sitä ei pidä vaihtaa, vaan maailman pitää muuttua terveemmäksi, Enbuske sanoo.\nTyönimi-kampanja (siirryt toiseen palveluun)on osa valtakunnallista Nevo tiija – uusi aika -hanketta, jota koordinoi Diakonia-ammattikorkeakoulu.\nVähemmistövaltuutetun vuonna 2014 tekemän selvityksen mukaan yli puolet työtä hakeneista romaneista on kokenut syrjintää työelämässä.\nArvioiden mukaan Suomen työikäisistä romaneista on työttömänä 40–60 prosenttia, ja jopa korkeakoulututkinnon suorittaneilla romaneilla on suuria vaikeuksia päästä osaksi työelämää.\nRomanitTasa-arvo työelämässäKotimaaTuomas EnbuskeAnne KukkohoviJari SarasvuoEnbuske, Veitola & SalminenTyöhaastattelutTyönhakuMeri-Tuuli LindströmDiakonia-ammattikorkeakoulu


Sieni-siemenrisotto à la Virpi Mikkonen - Reseptit - MTVuutiset.fi\nRisotto Kasvisrisotto Päivän resepti Makuja ja Elämää Kasvis Kevyitä ruokia Sienisato Ajankohtaista Pääruoat Kasvisruoka\nSieni-siemenrisotto à la Virpi Mikkonen\nLifestyle > Reseptit Julkaistu 19.01.2016 09:11\n19.1.2015. Kokeile ruokakirjailija-bloggaaja Virpi Mikkosen herkullista risottoreseptiä, jossa riisi on korvattu auringonkukansiemenillä. Ohje Virpi Mikkosen kirjasta Kiitos hyvää pikaruokaa (Otava, 2016).\n5 dl kuorittuja auringonkukansiemeniä\n1 rkl kookos- tai oliiviöljyä\n3 dl herkkusieniä tai muita sieniä\nravintohiivahiutaleita, parmesaania tai raastettua kookosjuustoa\nKuori ja silppua sipulit. Pilko sient. Paista sieniä pannulla noin minuutti. Lisää joukkoon sipulit ja öljy ja anna paistua pari minuuttia. Lisää noin 3 dl aurinkonkukansiemeniä ja 4 dl vettä. Lisää myös kasvisliemikuutio ja suola. Sekoita, kiehauta ja jätä hautumaan kannen alle noin 20 minuutiksi.\nHienonna sillä välin loput auringonkukansiemenet ja noin 2 dl vettä tasaiseksi, kermaiseksi seokseksi tehosekoittimessa.\nKun risoton neste on haihtunut ja siemenet tuntuvat pehmeiltä, mutta vielä aavistuksen napakoilta, lisää joukkoon siemenistä tekemäsi kermainen seos ja sekoita. Mausta risotto timjamilla, valkopippurilla ja muilla haluamillasi mausteilla. voit raastaa pinnalle parmesaania tai ripotella ravintohiivahiutaleita juustoista makua antamaan.\nOhje Virpi Mikkosen kirjasta Kiitos hyvää pikaruokaa (Otava, 2016)\nTimjamipannacotta Huippukokin emmer-mannapuuro\nChianti-punaviinissä kypsennetty emmervehnärisotto


Maan tavalla: Opi kapitalismi helposti\nTämä on lyhyt johdatus kapitalismiin. Ensinnä. Kehitä mahdollisimman typerä idea. Niin typerä, ettei yksikään kapitalisti voi uskoa sitä typeräksi. Ja esitä se poliitikoille. Mieluummin siellä, missä enemmistö on kokoomuslaisia. Esimerkkinä mahdollisimman typerästä ideasta olkoon Guggenheim museo:\nEsitä kokoomuspoliitikoille, että nyt pitää äkkiä saada Suomeen Guggenheim -museo, koska muutoin sitä ei saada äkkiä.\nVaadi jo museon esittelystä ainaski kaksi miljoonaa, mieluummin enemmän, jotta poliitikoilla on hieman varaa tinkiä; tinkivät poliitikot pystyvät uskottavammin kusettamaan veronmaksajia.\nAnna jokin summittainen arvio, joka veronmaksajien pitäisi siitä maksaa, mutta mieluummin satoja miljoonia, jotta rakennuskustannuksiin voitaisiin myöhemmin tehdä kymmenien miljoonien tarkistuksia ylöpäin, koska silloin jokunen miljoona lisää grynderin taskuun kustannuksiin ei enää hätkäytä veronmaksajia.\nKun museo on valmis ja huomataan, ettei se kannattanutkaan, niin vaadi veronmaksajia maksamaan Guggenmheim säätiölle sata miljoonaa lisää, jotta veronmaksajat voisivat irtaantua ilman, että Suomi ei menettäisi hyvää mainettaan yhtenä maailman höynäytettävimmistä maista.\nSitten lopuksi minuutin kyselytunti poliitikoille: Onko se ihan järkevää rakentaa kapitalisteille veronmaksajien rahoilla kannattavia hankkeita - ja vastaavasti ottaa veronmaksajien kustannettavaksi sellaisia yksityisten hankkeita, jotka kusevat taloudellisesti?\nMiksi poliitikot eivät koskaan sosialisoi yksityisiltä kannattavia hankkeita -- aina vaan sellaiset hankkeet pitää sosialisoida, jotka kapitalistit ovat ensin ryssineet?\nJo pelkkä johdonmukaisuus vaatii, että edes joskus veronmaksajille sosialisoitaisiin konkurssien sijasta kapitalistien kannattavimpia yrityksiä, koska muutoin näyttää pahasti siltä että, että kapitalistit käyttävät valtiota pelkästään kusetukseen.\nKatsokaa ja ihmetelkää; Kapitalistit vaativat, että veronmaksajien pitää investoida, jotta kapitalisti saisi itselleen voittoa. Jos hanke ei onnistukaan, niin kapitalisti vaatii tappiollista hankettaan sosialisoitavaksi! On ihan pakko kysyä, onko kapitalisteilla enää yhtään muumia kotona? Jos nimittäin kapitalisti olisi vähänkään järkevä, niin jo johdonmukaisuuden vaatimus edellyttää myös kannattavia yrityksiä sosialisoitavaksi.\nUS-blogi: Kapitalismin alkeet, peruskurssi III\nBlogi: Forumista guggenheim-kapitalismiin\nLähettänyt Kati Sinenmaa klo 17:05\nTunnisteet: guggenheim-kapitalismi, opetus\nKati, sinun pitäisi mennä mukaan politiikkaan. Elämänkokemuksellasi kykenisit saamaan paljon aikaan.\nMutta toisaalta - ehkä me olemme arvokkaampia hovinarreina kuin herroina.\nKun valtio kaataa, laita iso haavi alle.\nMahdollista vain sekataloudessa.


"Gone Home kohtaa Amnesian" - Ensi vuonna ilmestyvä Draugen sai tunnelmallisen trailerin - Muropaketti.com\n”Gone Home kohtaa Amnesian” – Ensi vuonna ilmestyvä Draugen sai tunnelmallisen trailerin\n14.11.2018 13:00 | Muropaketin toimitus\nDreamfall Chaptersin kehittäjiltä ilmestyy ensi vuonna kiehtova mysteeripeli, jonka traileri tekee vaikutuksen.\nNorjalaisstudio Red Thread Games on julkaissut uuden trailerin kehitteillä olevasta seikkailupelistään Draugen. Jo vuosia kehitteillä olevaa Draugenia kuvailtiin alunperin Gone Homen (2013) ja Amensian (2910) risteytykseksi, mutta kuten pelistä uutisoiva Eurogamer toteaa, on uusi traileri kaukana kaikkein synkimmästä kauhusta.\nDraugen on psykologinen mysteeripeli, joka sijoittuu vuoden 1923 Norjaan. Pelin tarinassa amerikkalinen Edward Charles Hayden saapuu Norjan vuonojen keskelle etsimään kadonnutta siskoaan, ja kumppaninaan hänellä on nuori suojattinsa Lissie. Ensimmäisen persoonan seikkailussa kaksikko tutkii arvoituksellista rannikkokaupunkia paljastaakseen sen synkät salaisuudet.\nDraugen ilmestyy ensi vuonna PC:lle, ja sen on kerrottu kääntyvän myöhemmin myös PlayStation 4:lle ja Xbox Onelle. Pelin trailerin näet alta.\nNämä kaksi asiaa jakoivat pelaajien mielipiteet jo Until Dawnissa – nyt kehittäjien uusi peli muuttaa ne viimeinkin\nJodie Whittaker jättää Doctor Who -sarjan – Nähdään vielä kaudella 13 ja erikoisjaksoissa vuonna 2022


Lumiomena - Kirjoja ja haaveilua: Haruki Murakami: Mistä puhun kun puhun juoksemisesta\nHelmi-Maaria Pisara 28. tammikuuta 2014 klo 18.12\nMinun on pitänyt tämä lukea, mutta jotenkin ikinä en muista, kun hankin uusia - Murakamia luen yleensä e-kirjoina. Ehkä seuraavana sitten tämä :)\nKatja / Lumiomena 30. tammikuuta 2014 klo 13.36\nHelmi-Maaria, onneksi tämä kirja ei karkaa minnekään - ainakaan e-kirjana. Suomesta on ollut vaikea löytää loppuunmyytyä kirjaa, mutta onneksi sähköisesti / englanniksi (saksaksi?) saa. :)\nSatu 28. tammikuuta 2014 klo 18.51\nOnnittelut Katja liikkeelle lähdöstä! Se on iso juttu, sanon minä täältä sohvan pohjalta. Mulla talvi tekee sen, etten pääse liikkeelle...tekosyy...pitäisikin tarttua tuohon kirjaan, olen sen miehelle joskus ostanut, ehkä juuri NYT olisi minunkin aika lukea se. Ja tehdä jotakin tämän kehon kanssa. Kunhan saan tämän flunssan ensin kokonaan pois. Kiitos tästä, tsempistä! Ja sinulle iloisia ja keveitä lenkkejä!\nKatja / Lumiomena 30. tammikuuta 2014 klo 13.38\nSatu, kiitos. Ja se on iso juttu! Minä jään helposti sinne sohvanpohjalle, nyt kun olen jo reilut kuukauden päivät jaksanut lenkkeillä, niin ehkäpä tämä jatkuu. Saa nähdä... :) Parane pian!\nNorkku 28. tammikuuta 2014 klo 19.43\nIhanaa ja hyvä, Katja! Minun tekee joka kevät lenkkikauden lähetessä mieleni lukea tuo Murakami, se vain on niin mainio. Tekisi mieli kyllä seurata esimerkkiäsi jo nyt lenkkipolulle!\nKatja / Lumiomena 30. tammikuuta 2014 klo 13.39\nNorkku, kiitos. :) Murakamin kirjasta voisi tullakin lenkkikaudenavajaiskirja!\nKatri 28. tammikuuta 2014 klo 19.53\nVitsit miten kiinnostavasti kirjoitat tästä! Pitkään tämä on toki lukulistalla roikkunut, monen muun kirjan tavoin, mutta nyt tuli taas sellainen olo, että ihan pakko lukea ja pian!\nJa tsemppiä lenkkipoluille! Minun lenkkeilyni lopahti pakkasiin (ja huonoihin varusteisiin), mutta heti kun täällä rannikolla pakkanen laskee tai ainakin tuuli hellittää, niin johan jatkuu.\nKatja / Lumiomena 30. tammikuuta 2014 klo 13.41\nKatri, tämä kannattaa kyllä lukea. Murakami kirjoittaa niin hyvin.\nJa kevättä kohti kun mennään, niin sinun lenkkikautesi jatkuu varmasti pian! :)\nJael 28. tammikuuta 2014 klo 20.25\nTämäkin pitää lukea;minusta tuli Norvegian Wood -kirjan (ja elokuvan) jälkeen Murakami-fani;D\nKatja / Lumiomena 30. tammikuuta 2014 klo 13.44\nJael, Norwegian Wood onkin ihana!\nBooksy 28. tammikuuta 2014 klo 20.50\nTsemppiä juoksemiseen! Itse en kuulu juoksun suhteen ollenkaan tuohon Murakamin tuskakoulukuntaan... mutta olen samaa mieltä kirjasta ja kirjailijasta. :-)\nBooksy, joo, en minäkään hae sitä tuskaa. :) Kunhan koetan lönkytellä. Murakami kirjoittaa koukuttavaa tekstiä!\nLiisa 28. tammikuuta 2014 klo 21.20\nTämä on niin ihana kirja! Rakastan Murakamin elämänviisautta ja kykyä kuvailla tunnelmia ja sitä tiettyä yksinkertaista ja ankaraa selkeyttä, joka hänen tekstistään välittyy.\nEn tiedä, kumpi tuntuu tämän kirjan jälkeen houkuttelevammalta - maratonin juokseminen vai romaanin kirjoittaminen. Kumpikaan ei tunnu omalla kohdallani kovin todennäköiseltä, mutta hirvittävän innostava Murakami on. Ainakin mielikuvissaan sitä voi hetken olla juokseva kirjailijanero! :)\nKatja / Lumiomena 30. tammikuuta 2014 klo 13.51\nLiisa, totta! Ihanista ihanin, kuten muualla kommentoitiin. ;) Tässä kirjassa muuten on selkeyttä, en ollut ajatellutkaan sitä ennen kuin kommentoit.\nJa jaa-a, onneksi tosiaan ajatuksissaan voi olla kumpaakin! Ja sitten todellisuudessa hölkätä parin kilometrin matkoja ja kirjoittaa blogia. :)\nMarile 28. tammikuuta 2014 klo 21.30\nTämä oli kyllä mainio ja jotenkin tuli sellainen olo, että ehkäpä Murakami ei kirjottaisi niin nerokkaasti, jos hän ei juoksisi. Ja sitten tulee sellainen olo, että toimisivatkohan ne omatkin aivot vähän paremmin, jos niitä ulkoiluttaisi useammin, mutta kun liukasta ja kylmää ja.. Tsemppiä lenkkipoluille :)\nKatja / Lumiomena 30. tammikuuta 2014 klo 13.53\nSanna, juuri noin varmasti on. Olen kuullut, että esimerkiksi moni tutkija harrastaa juoksemista juuri siksi, että juostessa rentoutuu ja aivot saavat happea, joten työkin sujuu paremmin. Kiitos tsempeistä, toivottavasti jaksan juosta vielä kuukauden kuluttuakin!\nKaisa Reetta 28. tammikuuta 2014 klo 21.42\nWau: Suurimman osan siitä, mitä tiedän kirjoittamisesta, olen oppinut juoksemalla joka päivä.\nTuo lause jo pakottaa lukemaan tämän kirjan. En edelleenkään ole lukenut Murakamilta kuin Norwegian.\n1Q84 on odotellut hyllyssä jo muutaman kuukauden, enkä tajua, miksi en ole siihen jo tarttunut.\nKiitos tästä ja mukavia lenkkejä! <3\nKatja / Lumiomena 30. tammikuuta 2014 klo 13.54\nKaisa Reetta, eikö olekin aika wau! Suosittelen kirjaa, ja tietenkin myös 1Q84:ää. Nämä ovat keskenään erilaisia kirjoja, mutta niistä huomaakin Murakamin lahjakuuuden.\nJenni / Kirjakirppu 29. tammikuuta 2014 klo 6.44\nTämän haluaisin lukea! Tämä pokkari tuntuu olevan vain joka paikasta loppu, mutta etsintä jatkuu... :)\nKatja / Lumiomena 30. tammikuuta 2014 klo 14.34\nJenni, minäkin löysin omani nettiantikasta. Etsin aika kauan. :) Toivottavasti löydät omasi!\nsannabanana 29. tammikuuta 2014 klo 14.20\nKunhan saan pinoja pienemmiksi, luen takuulla tämän. Aivan loistavan kuuloinen!\nSannabanana, suosittelen. Kirjan myös lukaisee nopeasti.\nJouni Tossavainen 30. tammikuuta 2014 klo 11.14\nMurakamin juoksuissa ihmettelin jokapäiväiväisten treenien samankaltaisuutta; kirjailija rytmittää tekstinsä paremmin kuin harjoituksensa.\nKatja / Lumiomena 30. tammikuuta 2014 klo 14.35\nJouni, totta tuokin. Ehkä Murakamin tekstin hyvä rytkimys johtuu juuri siitä, että hän juoksee aika yksioikoisesti? Toisaalta Murakami kirjoitt (onneksi), ettei juokse ihan joka päivä.\nkuumeessa 28. kesäkuuta 2019 klo 13.17\nOlen iloinen, että löysin tämän kirjan Murakamilta. Olin yrittänyt aikaisemmin lukea hänen romaaniaan 1Q84, jonka aloitin kahteen kertaan. Mistä puhun kun puhun juoksemisesta on paljon helpompi lukuinen. Ja vaikka en edes harrasta juoksemista, kirja imaisi heti mukaansa. Oli hauskaa lukea kuinka juoksemisen lisäksi Murakami kirjoitti omasta urastaan kirjailijana :) Voisin lukea tämän uudestaan!


Pääkirjoitus | Presidentti Zelenskyi esitti kohtuullisia toiveita | Pääkirjoitus & mielipide | Itä-Savo\nPääkirjoitus Presidentti Zelenskyi esitti kohtuullisia toiveita\nUkrainan presidentti Volodymyr Zelenskyi haluaa Suomelta ja länneltä nopeaa apua. Zelenskyi puhui perjantaina Suomen eduskunnalle historiallisesti videoyhteyden välityksellä.\nPresidentin pyyntö on kohtuullinen. Hän muistutti, että Ukraina taistele myös meidän puolestamme. Talvisotaan viitannut presidentti totesi, että uhka Venäjän hyökkäyksestä ja terrorista on yhä olemassa myös Suomelle. Tuoreimpana esimerkkinä Venäjän sotarikoksista Zelenskyi kertoi perjantaisesta iskusta Kramatorskin rautatieasemalle.\nVenäjälläkin taidettiin huomata Zelenskyin puhe. Kuin sattumalta perjantaina kaatuivat verkkohyökkäyksessä parin ministeriön nettisivut ja Suomen ilmatilaa loukattiin. Suomi on puolensa valinnut. Kaikenlaisiin hybridi-iskuihin pitää kasvavassa määrin varautua.\nPresidentti kiitti Suomea nopeasta avusta heti sodan alettua. Samalla hän muistutti, että lisäapua tarvitaan ja että sillä on kiire. Ukrainalla ei ole aikaa odottaa. Satoja ihmisiä kuolee joka päivä.\nUkraina tarvitsee sodassa aseita ja varusteita. Vieläkin suurempi merkitys voi silti olla talouspakotteilla. Suuri joukko yrityksiä on lopettanut toimintansa Venäjällä, mutta moni siellä jatkaakin. Ilman dollareita ja euroja Venäjän talous jää vaille happea ja sotiminen vaikeutuu.\nAivan olennainen asia olisi öljy- ja kaasuhanojen sulkeminen Paha vain Eurooppa on tehnyt itsensä riippuvaiseksi idän fossiilisista polttoaineista. Tämä kytky pitää katkaista, vaikka se kivuliasta onkin.\nElinkeinoelämän keskusliitto EK arvioi perjantaina, että Suomelle irtautuminen venäläisestä energiasta olisi kuitenkin mahdollista. Energiasta toki tulee Suomessa poikkeuksellisen kallista ja muutos voi olla pidempiaikainen.\nHallitus on jo tällä viikolla kertonut isoista toimista, joilla energiamurrosta voidaan toteuttaa. Kyse on silti valtavasta muutoksesta, joka vaikuttaa kaikkiin suomalaisiin. Kun bensa- tai lämmityslaskut kasvavat, kannattaa muistaa, että se on lopulta pieni hinta. Nyt taistellaan suuremmista arvoista.


Hoivapalvelut | Senioripalvelut | Suomen Seniorihoiva\nSuomen Seniorihoiva tuottaa luotettavia ja korkealuokkaisia avustus-, seuranpito- ja hoivapalveluita 24 tuntia vuorokaudessa vuoden jokaisena päivänä. Meiltä saat halutessasi hoivakotia paremmat palvelut omaan kotiisi.\nPalvelumme edistävät asiakkaan sujuvaa arkea mahdollistaen sen, että ikäihminen voi asua turvallisesti ja mielekkäästi kodissaan mahdollisimman pitkään. Palvelemme suomeksi, ruotsiksi ja englanniksi.\nVoit lukea lisää asiakaskokemuksista tältä sivulta.\nTarjoamme kokonaisvaltaisia kotiin tuotettuja senioripalveluita joustavasti yhden tiskin periaatteella. Palvelutarjontamme on suunniteltu kattamaan kaikki seniorin päivittäiset tarpeet, minkä ansiosta asiakkaan ei tarvitse olla useisiin eri palveluntuottajiin yhteydessä.\nseuranpito ja asiointiapu esimerkiksi kaupassa ja apteekissa\nteatterissa, elokuvissa tai konsertissa käynti yhdessä asiakkaan kanssa\nmuu asiointi yhdessä asiakkaan kanssa\ndigiapu tietokoneen, älypuhelimen, internetin tai television käytössä\nSeniorin yksinäisyyteen ratkaisu seuranpitopalvelulla\nKärsitkö sinä tai läheisesi yksinäisyydestä?\nTarjoamme luotettavaa ja korkealaatuista seuranpitopalvelua senioreille ja muille sitä tarvitseville. Yksinäisyys on ikävä ja valitettavan yleinen ongelma, jonka kokemus saattaa lisääntyä ikääntyessä. Kaikki haluavat joskus viettää aikaa yksin ja jotkut enemmän kuin toiset, jolloin se on mieltä rauhoittavaa ja tärkeää omaa aikaa. Pitkään jatkunut vastentahtoinen yksinäisyys on kuitenkin huolestuttavaa.\nTahaton yksinäisyys heikentää terveyttä monin tavoin ja pitkittyneenä voi aiheuttaa jopa ennenaikaisen kuoleman. Lisäksi yksinäisyys lisää muistisairauksia ja masennusta. Myös heikentynyt kuulo, näkö tai muisti voi vaikeuttaa sosiaalista kanssakäymistä, mikä voi aiheuttaa yksinäisyyden tunnetta.\nTarjoamme säännöllistä juttuseuraa ja yhdessä tekemistä senioreille joko asiakkaan omaan kotiin tai kodin ulkopuolelle. Meiltä saat aina saman hoivatyöntekijän seniorin seuraksi, jolloin asiakkaan ja työntekijän välille muodostuu tuttu ja turvallinen sekä lämminhenkinen suhde.\nMukava ja lämminhenkinen hoivatyöntekijämme voi toimia tärkeänä sosiaalisena tukihenkilönä yksinäisen ikäihmisen elämässä. Joskus myöskin tietyt sairaudet tai fyysiset rajoitteet vaikeuttavat sosiaalisiin tilanteisiin hakeutumista. Tällöin hoivatyöntekijä voi viedä esimerkiksi tapaamaan ystäviä ja siten toimia tärkeänä avainhenkilönä ikäihmisen sosiaalisen elämän ylläpitämisessä.\nTutkimukset osoittavat, että palvelutaloissa ja hoivakodeissa asuvat ikäihmiset kokevat jopa kaikkein eniten yksinäisyyden tunnetta.\nPalvelutaloissa ja hoivakodeissa työskentelevät hoitajat ovat usein liian kiireellisiä muodostaakseen syvällistä keskusteluyhteyttä asukkaiden kanssa. Lisäksi palvelutalon tai hoivakodin asukkaat ovat usein muistisairaita tai niin iäkkäitä ettei syvällistä juttuseuraa välttämättä löydy.\nSeniori siis saattaa kokea palvelutalossa tai hoivakodissa itsensä hyvin yksinäiseksi, koska ympäristö on ainakin alkuun hyvin vieras ja ympärillä vilisee vieraita ihmisiä, joiden kanssa ei löydy yhteistä aikaa tai syvällistä keskusteluseuraa.\nOmassa kodissa asuvalle samanlaista yksinäisyyden tunnetta ei tule, koska ympärillä on kuitenkin tuttu ja turvallinen oman kodin rauha.\nLoistavana ratkaisuna tähän haasteeseen toimii meidän työntekijä, joka on aina sama ja käy säännöllisesti tapaamassa asiakasta palvelutalossa tai hoivakodissa. Näin asiakkaan ja työntekijän välille muodostuu tuttu ja turvallinen ystävyyssuhde, jossa kuulumiset ja muistot voidaan jakaa esimerkiksi viikoittain tai jopa päivittäin.\nKattavat senioripalvelut luovat toimivan kokonaisuuden\nSuomen Seniorihoiva tulee jatkossa laajentamaan menestyksekästä toimintaansa kattamaan koko Suomen. Tällä hetkellä tuottamamme senioripalvelut ovat saatavilla Espoossa, Helsingissä, Kauniaisissa, Kirkkonummella, Lohjalla, Siuntiossa ja Vantaalla.\nSuomen Seniorihoiva tarjoaa turvallisen ja huolellisen kotiutuspalvelun, johon kuuluu esimerkiksi vanhuksen kuljetusapu sairaalasta ja kodin turvallisuuden kartoittaminen, siivoaminen sekä ruoan hankinta jo ennen kotiutuspäivää.\nVanhuksen sairaalasta kotiuttaminen vaatii lähes poikkeuksetta huolellista varautumista ja suunnittelua. Kotiutus sairaalasta voidaan määrätä, vaikka henkilö ei pystyisi itsenäisesti hälyttämään apua, siivoamaan, peseytymään tai valmistamaan ruokaa. Hyvällä hoivapalvelulla voidaan varmistaa, että seniorin on turvallista ja mielekästä palata kotiinsa sairaalajakson jälkeen.\nSairaalasta kotiutuvalle kannattaa hankkia apua mahdollisimman ajoissa jo ennen kotiutusta, jolloin on riittävästi aikaa saada kotiin tarvittavat apuvälineet, lääkitys, kuntoutus, siivous ja ruokatarvikkeet. Näin varmistetaan turvallinen kotiutuminen ja katkeamaton hoitoketju.\nVoit tutustua tarkemmin kotiutuspalveluihimme tältä sivustolta.\nKotitalousvähennyksellä -60 % hoivapalvelun kustannuksista pois\nTiesitkö, että voit saada hoivapalveluistamme kotitalousvähennystä?\nKotitalousvähennyksenä voit vähentää 60 prosenttia maksamasi työn määrästä. Kotitalousvähennyksen enimmäismäärä on 3500 euroa per henkilö, jonka saa 6000 euron kotipalvelusta. Pariskunnan enimmäisvähennys on 7000 euroa. Kannattaa huomioida, että kotitalousvähennyksen voi saada myös omiin tai puolison vanhempiin kohdistuneesta kotihoito- ja hoivatyöstä. Autamme mielellämme kotitalousvähennyksen hakemisessa! Katso lisätietoa verottajan suppeista ja syventävistä ohjeista ja veronmaksajien sivuilta.\nHoivapalveluiden hinta on 37 €/h – 45 €/h (alv 0%) riippuen asuinpaikastanne ja palvelun tarpeestanne, josta saatte kotitalousvähennyksellä 60 prosenttia pois, jolloin palvelun todellinen kustannus on 14,80 €/h – 18 €/h (alv. 0 %).\nVoit myös kattaa osan hoivapalveluiden kustannuksista eläkettä saavan hoitotuella, jota voit hakea Kelalta.\nVoit tutustua tarkemmin hinnastoomme täältä:\nHoivapalvelua myös palvelusetelillä\nTiesithän, että meillä käy myös palvelusetelit?\nSuomen Seniorihoiva on usean kunnan hyväksymä palveluntuottaja, joten vastaanotamme myös palveluseteleitä kuntakohtaisesti.\nPalvelusetelin myöntää aina kunnan sosiaali- tai terveydenhuollon edustaja, joka määrittää yksilön palvelun tarpeen. Palveluseteleitä voi saada kuka tahansa sosiaali- tai terveyspalveluita tarvitseva henkilö, ja niillä voidaan kattaa joko koko hoivapalvelun kustannukset tai osa palvelusta tapauskohtaisesti.\nPalvelusetelin arvo määräytyy myös aina tapauskohtaisesti. Jatkuvassa kotihoidossa käytetään yleensä tulosidonnaista palveluseteliä, mutta se voi olla myös määrätty tietylle arvolle, miten toimitaan esimerkiksi vammaispalvelulain piirissä olevan henkilökohtaisen avun palveluseteleissä.\nAsiakas voi halutessaan myös ostaa lisäpalveluita palvelusetelillä hankittavan hoivapalvelun lisäksi. Neuvomme mielellämme palveluseteliasioissa tarkemmin.\nVoit lukea lisää palvelusetelillä tuottamistamme hoivapalveluista tältä sivustolta.\nTäytä oheinen yhteydenottolomake, niin olemme teihin yhteydessä toivomananne ajankohtana sopiaksemme jatkotoimenpiteistä. Tarjoamamme tutustumiskäynti ei sido teitä mihinkään, vaan tarkoituksena on antaa teille parempi kuva yrityksemme toiminnasta ja arvoista sekä käydä tarkemmin läpi palvelutarpeenne ja sopia juuri teidän tilanteeseenne sopivasta palvelukokonaisuudesta.\nOlemme toimineet pitkään mm. seuraavilla paikkakunnilla:\nEspoo, Helsinki, Kauniainen, Kerava, Kirkkonummi, Hämeenlinna, Jyväskylä, Lahti, Tampere, Turku, Lohja, Siuntio ja Vantaa.\nHinnoittelemme hoivapalvelumme tuntiperusteisesti ja palvelukohtaisesti. Tuottamamme vanhusten ja ikäihmisten hoivapalvelut, senioripalvelut ja digiapu ovat arvonlisäverottomia ja perustuvat aina kirjalliseen hoito- ja palvelusuunnitelmaan. Liitämme aina yksityiskohtaisen hinnaston hoito- ja palvelusuunnitelman liitteeksi. Meillä käy myös palveluseteli, jonka arvo määräytyy tapauskohtaisesti. Toimimme mm. seuraavilla paikkakunnilla: Espoo, Kauniainen, Helsinki, Vantaa, Hämeenlinna, Jyväskylä, Kerava, Kirkkonummi, Kouvola, Kuopio, Lahti, Lappeenranta, Lohja, Oulu, Salo, Siuntio, Tampere ja Turku. Lisätietoa hinnoittelustamme löydät hinnastosivulta.